open-index/open-wikipedia-markdown huggingface dataset:
戰狼外交

**戰狼外交**，係一個用來形容中華人民共和國自習近平擔任中共中央總書記以嚟推行嘅強硬而且具挑釁性外交政策嘅稱呼。2017年，中國演員吳京自導自演嘅電影《戰狼2》上映，由於電影嘅中國民族主義情緒濃厚，衍生出「戰狼外交」呢個詞語。

面對呢個說法，唔同中國官員都聲稱中國係走和平路線，只係受攻擊嘅時候先至防衛。但去到2020年12月，中國外交部發言人華春瑩就正式承認佢哋係走戰狼外交路線。

## 成因

有評論話，武漢肺炎嘅疫情期間，中國覺得西方社會喺疫情衝擊下「不堪一擊」，令中國相信國家要對社會有強力干預，又覺得中國會喺持久戰中獲勝。

## 視為戰狼外交嘅例

*喺2018年，有喺瑞典旅遊嘅中國家庭同酒店發生爭執，引嚟中國駐瑞典大使館強勢介入譴責斯德哥爾摩警察；但最後爭議被證實其實係中國遊客抓著數唔成而起。
*自2018年起，瑞典不時關注新疆同其他中國以內嘅人權問題，但係中國駐瑞典大使桂從友周不時發起挑釁性言論，例如恐嚇瑞典如果再指控新疆問題就唔好諗住同中國生意，或者形容瑞典係48公斤級別矮仔妄圖挑戰86公斤級嘅中國。
*喺2020年11月，中共剝奪香港溫和民主派議員資格事件上，外交部發言人趙立堅恐嚇五眼聯盟外長，揚言要篤穿佢哋對眼，民運人士王丹就批評呢啲係低級粗俗，戰狼外交嘅外交語言。
*2020年11月，趙立堅亦喺Twitter發佈假圖攻擊澳洲軍隊，結果唔單止引嚟澳洲總理要求道歉，仲有好多國家加入譴責。
*喺2021年3月，美中高層喺阿拉斯加首府安克拉治會談，美國就中國喺香港、新疆、西藏、台灣問題嘅表現，作出批評，要求佢哋尊重當地人嘅人權。中國外交官楊潔篪未有回應問題，但就對美國代表講咗一句：「美國沒有資格居高臨下同中國說話，中國人不吃這一套！」

## 中國官員回應
中國駐英國大使劉曉明無否認呢個描述，更表示中國堅持走和平路線，但係因為世界上有「狼」，所以中國需要「戰狼」嚟捍衛國家尊嚴。中國官媒《環球時報》就話，中國一直強調共同利益，只係喺自己受到攻擊嘅時候自我防衛，後嚟更引述有一個形象嘅比喻話中國似係『功夫熊貓』。中國駐意大利大使李軍華亦認為戰狼對中國唔係合適嘅標籤。

去到2020年12月，中國外交部發言人華春瑩就正式承認佢哋係走戰狼外交路線，又話無可能接受其他國家對中國污名化，或者打壓中國企業等作為。

## 國際社會反應
「戰狼外交」普遍增加自由世界民眾對中共嘅負面影響。除咗一啲被中共攻擊嘅國家領導人物嘅反應之外，歐盟同埋好多國家開始倒向喺美中之間美國嘅一邊。

### 國際間網民反應
另外，戰狼外交亦引起唔少國家網民嘅不滿，甚至對小粉紅嘅一啲揶揄。例如，當討論牽涉到臺灣主權問題嘅時候，有時呢啲網民就會以「西台灣」一詞揶揄中國。

## 參考
佳麗貸

**佳麗貸**係中國喺2017年左近開始出現嘅一種另類借貸服務，以女性為服務對象，以「低利息、無抵押、放款快」招徠，女性嘅「顏值」越高，借到嘅錢就越多。呢種借貸服務一般被視為犯法，而且實際上利息極高，涉及性相關嘅威脅，搵唔到錢嘅話可能要提供性服務，甚至捐卵還債。有經濟學者就分析，中國經濟增長走下坡，好多人唔夠工作機會同人工，又問唔到銀行借錢，結果就衍生咗好多呢啲不法嘅借貸模式。

除咗佳麗貸，中國仲有好多其他另類「裸貸」、「醫美貸」借貸服務，但性質都係要女性錢債肉償。

## 成因
經濟學者羅家聰（末日博士）喺2020年12月接受香港蘋果日報嘅時候話，呢啲種另類借貸服務出現嘅表面原因係年青人易呃，但實際同整個經濟環境有關。佢話，呢十幾年嚟，內地經濟增長持續走下坡，就業機會少，大學生畢業後好難搵工，搵到工人工亦唔高。另外，有啲冇辦法讀落去嘅大學生想做生意，但佢哋好難問到銀行借錢，加上好多呢啲另類借貸公司嘅出現，亦令佢哋覺得借錢好正常。

財經專欄作家渾水就話，呢個現象同內地對借貸嘅監管向來較寬鬆有關，內地借貸市場好容易衍生一啲騙案，成個生態唔健康。

## 資料來源
木鱉子

**木鱉子**（學名：），係一種葫蘆科苦瓜屬嘅草本植物。

木鱉子係多年生草質藤本，卷鬚同啲葉對生，唔分枝；葉片圓形至闊卵形，通常三深裂，背面生小乳頭狀突起生得好密；夏季開淺黃色花，花單性、雌雄異株，花椗上有苞葉；果實長橢圓形，表面上生好多軟刺，成熟嗰陣呈紅色。

種子扁形似水魚個樣，又似係攞木製成噉，所以得名木鱉子。

大多野生，都有栽培；產於中國廣東、廣西，台灣、越南同埋週邊國家。

## 使用
嫩葉同果實食得，種子有微量毒性，食嗰陣要除唨佢。果實可以攞嚟同薑、紅棗、雞肉一齊煲湯，味道似香菇雞湯 。喺越南經常佮糯米同雞肉一齊料理，喺農曆新年同埋婚宴嗰陣攞嚟招待啲客，越南話叫做「」   。

### 藥用
中醫上攞佢啲種子入藥，亦叫做**土木鱉**、**殼木鱉**，性溫、味苦微甘，有毒，功能消腫、攻毒，主治癰瘡、腫毒、痔瘡等症，多入丸散或外敷。

## 參考文獻
 

## 參考資料

## 延伸閱讀

:  《欽定古今圖書集成·博物彙編·草木典·木鱉子部》，出自《古今圖書集成》

## 出面網頁
* 木鱉Mubie页面存档备份，存於藥用植物圖像數據庫（香港浸會大學中醫藥學院） 
* 木鱉子Mubiezi 中藥材圖像數據庫（香港浸會大學中醫藥學院）
Q-學習

**Q-學習**（**Q-learning**）係強化學習上常用嘅一種演算法，用 Q-學習嘅人工神經網絡會儲住一個數據庫，個庫包含咗一大柞狀態、行動同埋佢哋嘅配對。某狀態之下做某行動畀到正面結果嘅話，相應嘅狀態行動配對嘅數值（打分）會上升，反之就下降；而個神經網絡撞親類似狀態嗰陣，就可以憑「邊個行動同呢個狀態嘅配對數值最大」做準則嚟決定採取乜嘢行動。
邏輯異或

**邏輯異或**（**logical exclusive-or**）係一個邏輯概念：若且唯若 A 同 B 當中一個真一個假，「A 係真確 **xor** B 係真確」呢句嘢就會係真。

喺低級程式語言，邏輯異或係種位操作，指兩個參數嘅每一個位元順序逐個進行邏輯異或；喺一啲中級程式語言（例如C語言）同衍生嘅其他語言，亦有位操作層面嘅邏輯異或。

## 真值表

* 0：false
* 1：true
漢語聖經協會

**漢語聖經協會**（）係一個《聖經》印刷機構，協會為唔同背景、年齡、知識水平嘅群體，出版合適嘅《聖經》、教材、研經工具、釋經參考書籍等。除咗書之外，亦會以唔同方式，例如電子聖經應用程式、光碟等現代生活常用嘅媒介，幫助人喺聖經裏面認識真理。

## 歷史
「漢語聖經協會」前身係「當代聖經出版社」，喺1987年11月成立，目標係將聖經翻譯成淺白易明嘅當代文體，幫助普羅大眾都能夠明白其中嘅真理。1992年，當代聖經出版社總會同國際聖經協會合併成為一個獨立嘅新機構，亦改名做國際聖經協會，目標仍然係支援堂會，用聖經作傳福音同栽培信徒嘅事工。2003年成為普世華人教會所屬嘅聖經機構：「漢語聖經協會」。新名稱反映咗一啲新嘅實質，但係亦冇忽略原有根基同定位：專注服侍全球華人社群同華人教會，支援堂會成長，建構聖經文化。為將服侍延展到世界各地華人群體，加拿大漢語聖經協會、美國漢語聖經協會同台灣嘅國際漢語聖經出版社相繼成立。為嘅係要完成上帝交託嘅使命：「聖經傳萬家，救恩臨天下」。

## 事工簡介
漢語聖經協會係一個致力推動華人聖經事工嘅機構，並將聖經出版同宣教理念結合，透過向全球中文讀者提供唔同媒介同類型嘅聖經讀本同研經材料，畀信徒同非信徒喺聖經之中認識神，生命得到改變。從四方面進發，達成幾項目標：聖經翻譯、聖經培育、聖言中心、聖經外展事工。

## 聖經翻譯
為咗滿足教會研經、牧養、讀經、福音事工嘅需要，漢語聖經協會分別進行咗《聖經新漢語譯本》同《聖經新普及譯本》嘅譯經計劃。

;聖經‧新漢語譯本
聖經原文係用希伯來文、亞蘭文同希臘文寫成。隨住語言嘅轉變、聖經考古學嘅新發現同聖經研究新方向等因素，點樣將聖經內容用現代漢語準確無誤噉重新翻譯出嚟，呈現原文面貌，令人對神話語有更深認識，已經成為逼切嘅需要。所以，喺1993年開始，邀約咗嚟自香港、台灣、中國內地同海外華人聖經學者同語文專家，根據原文聖經，重新翻譯一本既準確又可讀性高、用現代嘅語文表達嘅譯本。《新約．新漢語譯本》同《五經．新漢語譯本》分別喺2010年4月同2014年7月出版，廣受教會牧者同信徒讚賞。

;聖經‧新普及譯本
《聖經．新普及譯本》直接由英文聖經New Living Translation翻譯過嚟，係一本清晰、易讀、情感豐富嘅現代譯本，新舊約全書喺2012年7月出版，幫助讀者明白經文信息，適用於速讀聖經、靈修默想、傳福音、栽培初信者，深受教會同信徒歡迎。

## 聖經培育
漢語聖經協會為幫助唔同背景、年齡、知識水平嘅華人信徒群體，提供合適嘅聖經讀本同研經工具；幫助信徒更加明白聖經，並將經文應用喺生活之中，漢語聖經協會翻譯、撰寫同出版咗各類主題聖經，包括靈修版、職場事奉版、領導事奉版、生命成長版、研讀本聖經，亦有針對年輕人嘅青年版、女性基督徒嘅姊妹版聖經，藉此讓經文信息進入唔同信徒群體嘅生命。除咗書本以外，亦以唔同電子媒介，研發流動應用程式「漢語聖經App」，提供各類聖經資訊同學習資源，畀信徒同希望認識信仰嘅朋友學習聖經。

## 聖言中心
聖言中心喺2007年1月啓用，致力忠於聖經嘅教導，為教牧、教會領袖同有志追求聖經真理嘅信徒提供唔同類型嘅聖經培訓、講座同研經課程，推動研經同讀經。

## 聖經外展
;送贈聖經
漢語聖經協會出版聖經單行本、節期福音冊子、福音揮春同利是卡，透過教會、機構同個人，將福音信息送達到香港以致海外華人福音對象。

;外展活動
外展活動嘅目的係將聖經信息深印喺人心中，事工包括聖經朗誦節、學校聖經科獎勵計劃、贈經大使、接受教會同各基督教機構邀約舉辦聖經專題講座同課程等，將聖經信息帶到人群當中。

## 出面網頁
*
*
*
電生理學

**電生理學**（**electrophysiology**）係生理學嘅一門，研究細胞同生物組織嘅電特性。
掌心

**掌心**又叫**手心**，即係手板嘅中心，仲可以係：
* 掌心雷：手槍一種。
* 掌心 (歌曲)：臺灣男子團體無印良品所演唱嘅同名國語歌曲。
* 手掌心 (歌曲)：中國大陸女歌手丁噹所演唱嘅同名國語歌曲。
邏輯或

**邏輯或**（參見，；數學符號寫 **∨**）係邏輯上一種邏輯連接詞：若且唯若 A 同 B 當中是但一個係真，「A 係真確 **or** B 係真確」呢句嘢－**or** 嚟自英文**或者**噉解－就會係真。

喺低級程式語言，邏輯或係種位操作，指兩個參數嘅每一個位元順序逐個進行邏輯或；喺一啲中級程式語言（例如 C 程式語言）同衍生嘅其他語言，亦有位操作層面嘅邏輯或。

## 基本定義

**邏輯或**係一種運算方法，最基本上係針對兩個邏輯變量嘅，通常用喺命題嘅邏輯上。邏輯或嘅基本規則係：
:只要手上嗰兩個變量之中**至少一個係真**，噉個結果就會係**真**。
:只有兩個變量都係**假**嗰陣，先至會得出**假**。
換句話講，就係「是但一個成立，整體就成立」。

喺數學同邏輯學入面，邏輯或一般用符號 ∨ 表示。定義係：當 A 或 B（或者兩個都）係真，**A ∨ B** 就會係真。用粵文嘅日常例子講，設：
*命題 A 係**今日落雨**。
*命題 B 係**今日天晴**。
噉樣複合命題 **A ∨ B** 就係**今日落雨，或者今日天晴**。呢句命題中只要有一句係真，個整體就係真。

## 表格表示
以下係 A \lor B 嘅真值表，只要 A 或者 B 中是但一個係真，A \lor B 就係真：

## 睇埋
*邏輯與
*邏輯非
*或門
*概率論

## 引咗
醫好俾鬼附身嘅啞吧

**醫好俾鬼附身嘅啞吧**係《聖經》記載耶穌趕鬼嘅神蹟之一，記載喺《馬太福音》9章32-34節。

## 聖經譯文

## 概覽
福音書通常用「鬼附身」嚟形容病症嘅嚴重，已經遠超過當時醫生醫治能力嘅範圍。因此，當時嘅人見到呢種病醫返好之後，佢哋嘅反應就係「從未見過噉樣嘅事」。」作者喺描述耶穌有噉樣嘅力量醫治盲眼、聾啞嘅人，甚至令到死人復活，耶穌就係先知所預言嘅彌賽亞。

## 參考
斯威士文

**斯威士文**（，**siSwati**）係種語言，屬於班圖語支，喺非洲南面有約莫300萬講緊呢隻話，而主要係斯威士蘭人。
心悒

**心悒**（）係指心入面唔安落、唔開心嘅情緒。佢會影響到一個人嘅思想，行為，動機，感覺同幸福感。通常心悒嘅人可能有傷心、思維困難、注意力唔集中或者食慾同睏覺時間有顯著增加或減少等嘅症狀。心悒可以係短期或者長期，期間人會覺得內心鬱悶、壓抑、沮喪或者絕望。

## 拎
*

類:情感
復活節島石像

**復活節島石像**（，**Moai**），或者譯**摩艾石像**（）係喺1250年至1500年波利尼西亞東面嘅復活節島上面由拉拍伊努人雕出嚟嘅人形石像。

## 拎

* Moai statues at Easter Island Travel
* Moʻai database at Terevaka Archaeological Outreach
都翕

**都翕**（，英文：doowop）係一種R&B，起源於1940年代嘅非裔美國後生仔，主要喺美國一啲大城市好似紐約、費城、芝加哥同華盛頓特區度流行。佢有人聲合唱嘅特點，淨係需要好少樂器，就可以將引人入勝嘅旋律線傳遞到簡單嘅節拍當中。都翕嘅歌詞偏簡單，通常係愛情嘢。都翕喺1950年代開始流行之後，喺1960年代到咗頂峰，影響咗唔少表演者。

## 參考
* Baptista, Todd R (1996). *Group Harmony: Behind the Rhythm and Blues.* New Bedford, Massachusetts: TRB Enterprises. .
* Baptista, Todd R (2000). *Group Harmony: Echoes of the Rhythm and Blues Era.* New Bedford, Massachusetts: TRB Enterprises. .
* Cummings, Tony (1975). *The Sound of Philadelphia.* London: Eyre Methuen.
* Engel, Ed (1977). *White and Still All Right.* Scarsdale, New York: Crackerjack Press.
* Gribin, Anthony J., and Matthew M. Shiff (1992). *Doo-Wop: The Forgotten Third of Rock 'n Roll.* Iola, Wisconsin: Krause Publications.
* Keyes, Johnny (1987). *Du-Wop.* Chicago: Vesti Press.
* Lepri, Paul (1977). *The New Haven Sound 1946–1976.* New Haven, Connecticut: [self published].
* McCutcheon, Lynn Ellis (1971). *Rhythm and Blues.* Arlington, Virginia.
* Warner, Jay (1992). *The Da Capo Book of American Singing Groups.* New York: Da Capo Press.
丁香屬

**丁香屬**（，學名：**）係木樨科嘅其中一個屬。

## 種
* 紫丁香亞屬 Subg. *Eusyringa*
** 紅丁香組 Sect. *Villosa*
*** 紅丁香 *Syringa villosa*
*** 遼東丁香 *Syringa wolfii*
*** 喜馬拉雅丁香 *Syringa emodi*
*** 雲南丁香 *Syringa yunnanensis*
*** 垂絲丁香 *Syringa reflexa*
*** 匈牙利丁香 *Syringa josikaea*
*** 西蜀丁香 *Syringa komarowii*（異名*S. reflexa*）
*** 毛丁香 *Syringa tomentella*
*** 四川丁香 *Syringa sweginzowii*
*** 梯氏丁香 *Syringa tigerstedtii*
*** 亨利丁香 *Syringa henryi*（*S. josikaea* × *S. villosa*）
** 毛丁香組 Sect. *Pubescentes*
*** 秦嶺丁香 *Syringa giraldiana*
*** 巧玲花 *Syringa pubescens*（異名*S. julianae*、*S. patula*）
**** 紫丁香 *Syringa juliana*
**** 關東丁香 *Syringa velutina*
*** 山丁香 *Syringa potaninii*
*** 皺葉丁香 *Syringa mairei*
*** 松林丁香 *Syringa pinetorum*
*** 四季丁香 *Syringa microphylla*
*** 小葉丁香 *Syringa pubescens*
*** 藍丁香 *Syringa meyeri*
**** 小葉藍丁香 *Syringa spontanea*
*** 圓葉丁香 *Syringa wardii*
** 紫丁香組 Sect. *Vulgaris*
*** 歐洲丁香 *Syringa vulgaris* 
*** 華北丁香 *Syringa oblata*
*** 朝鮮丁香 *Syringa dilatata*
*** 甘肅丁香 *Syringa buxifolia*
*** 阿富汗丁香 *Syringa afghanica*
*** 什錦丁香 *Syringa chinensis*
** 羽葉丁香組 Sect. *Pinnatifoliae*
*** 羽葉丁香 *Syringa pinnatifolia*
* 擬女貞亞屬 Subg. *Ligustina*
** 北京丁香 *Syringa pekinesis*
** 暴馬丁香 *Syringa reticulata*
** 日本丁香 *Syringa japonica*
* 華丁香 *Syringa protolaciniata*
* 藏南丁香 *Syringa tibetica*
夜宴電影原聲帶

《**夜宴電影原聲帶**》係中國作曲家譚盾為電影《夜宴》寫嘅原聲帶。喺2006年8月20號由華誼兄弟發行。

## 簡介
呢張原聲帶收錄咗19隻歌。

## 曲目

## 攷
小綠人

**小綠人**（）係廿世紀常見嘅外星人形象。

呢種形象將外星人描繪成身材細粒、皮膚綠色同頭大，而喺行為上，小綠人通常會揸住 UFO 周圍飛，仲會拐帶人類同埋喺人類身上做實驗。

## 由來
1887年喺西班牙曾經有發現有兩個小綠人嘅記載。

1955年8月21日，喺美國肯塔基州克里斯蒂安縣嘅霍普金斯維爾，當地嘅兩位農民亦都聲稱目擊到小綠人，根據佢哋嘅描述，小綠人身高3至到4英尺（1米），擁有好似人一般嘅外形。當時美國媒體報導呢件事嗰陣，將佢哋所目擊嘅生物叫做「小綠人」。
## 睇埋
*瘦長男
*仙子
## 文獻
*Roth, Christopher F. (2005) "Ufology as Anthropology: Race, Extraterrestrials, and the Occult." In *E.T. Culture: Anthropology in Outerspaces*, ed. by Debbora Battaglia. Durham, N.C.: Duke University Press.
範式

喺科學同哲學上，一個**範式**（）係指一柞獨特嘅思考方法同概念，例如係一柞特定嘅做研究方法噉。範式以前曾經用嚟描述科學上面唔同嘅概念。而家就成日用喺描述科學上面或者認識論𥚃面嘅思維方式。

## 睇埋
*範式轉移
形式系統

**形式系統**（**formal system**）係數學同邏輯學等領域上嘅一個概念。一個形式系統會有若干條公理（axiom；指可以當係不證自明嘅命題），然後按某啲法則，推導一啲定理（theorem）出嚟。1921年，打域囂拔提出以形式系統作為數學知識嘅基礎。但係，1931年，Kurt Gödel證明，任何可以表達基本算術嘅一致形式系統都無法證明其自身嘅完備性。呢個證明咗希爾伯特計劃係無可能實現。
可運算度

**可運算度**（；），又叫做**可計算度**，係指一個問題有冇可能可以用運算嘅方法解決－如果一個問題係可以用電腦解決嘅，噉呢個問題就係可運算嘅，否則呢個問題就係不可運算嘅。
## 概論

舉個例說明，好似係好出名嘅停機問題（halting problem）噉：首先，電腦程式可以分做兩大種：
:例：while (true) continue；呢種程式**唔會停機**－部電腦一行呢個程式就會一路行落去，永世唔會停。
:例：print "Hello, world!"；呢種程式**會停機**－部電腦會逐行逐行碼行咗佢，最後停低。

根據英國數學家亞倫圖靈嘅證明，呢個世界冇可能有電腦能夠攞一個程式嘅碼做輸入，再俾出正確嘅「呢段碼會唔會停機」輸出（停機問題）。圖靈用嘅係反證法，證明如果呢個世界上有個程式能夠做到噉嘅工作，就會發生一啲冇可能嘅事。呢個證明大致上係噉嘅：

想像有個程式，`halts(f)`，如果 `f` 係一個會停機嘅子程序，`halts(f)` 會出「真」（1），否則`halts(f)` 會出「假」（0），再想像以下呢個程序：


```python
def g(): # 定義 g
    if halts(g): # 如果 halt(g) 係真...
        loop_forever() # 做永遠唔停嘅 loop
```


呢個程序會引致一個大矛盾：如果 `g()` 係會停機嘅，噉 `halts(g)` 會出「真」，於是 `g()` 就會進入永遠係噉行（loop_forever）嘅狀態－出現矛盾；而如果 `g()` 係唔會停機嘅，噉 `halts(g)` 會出「假」，於是 `g()` 就唔會進入永遠係噉行（loop_forever）嘅狀態－又出現矛盾。因為噉，如果呢個世界有電腦曉攞一個程式嘅碼做輸入，再俾出正確嘅「呢段碼會唔會停機」輸出嘅話，就會出現一個邏輯上嘅矛盾，所以呢一個程式冇可能存在喺呢個世界上－即係話「攞一個程式嘅碼做輸入，再正確噉判斷個程式會唔會停機」係一個不可運算嘅問題。

## 睇埋
*運算理論
*運算複雜度
*我哋而家唔知，將來都唔會知

## 引咗
冰島議會

**冰島議會**（，直意係**全體議會**），係冰島嘅立法同議事機構，同時係世界上最早出現嘅議會之一，係到現代仲存在著嘅最古老嘅議會。

最初嘅議會係930年喺辛格韋德利（）嘅法律石度創立，此後因為冰島受到挪威同丹麥嘅殖民統治而喪失咗議事功能（淨係當法院咁用）。1944年冰島成為共和國後，議會就轉為政體嘅最高立法機構。

原採取兩院制，1991年後採取一院制，現共有63名議員，任期四年。

## 史

據喺12世紀初葉成書嘅冰島歷史文獻《冰島人之書》（）仲有《定居者之書》（）嘅記載，喺「定居者時代」（The age of settlement），由870年去到930年，隨著冰島移民潮而定居嘅維京移民增加（總計有435人），傳統嘅武鬥方式經已唔再適宜解決族群嘅爭拗。借鑒返北歐氏族社會間一路有嘅成年男性聚會、商討重要議題嘅風俗，冰島嘅維京人就喺920年模仿挪威律法，制定咗冰島第一部法典《灰雁法典》（）。跟著嘅930年仲揀咗雷克雅未克郊外嘅辛克瓦萊峽谷（）召開咗第一次自由人大會。

跟著嘅會議固定每年一次，主要嘅工作就係制定法律、宣判刑事案件，一次會期係兩個禮拜。議會嘅活動一路係持續到1798年。呢個期間冰島喺1262年臣屬挪威，兩個地方到1380年再同歸丹麥管治。冰島議會呢段時間入邊，係慢慢失去咗立法權，而喺1800年俾人撤銷咗。

到咗1845年冰島議會作為丹麥國王嘅咨詢議會得以重建，1874年後又攞到咗部分立法權同財政權。1918年冰島同丹麥簽訂咗聯邦法，約定咗冰島升格做主權國家，但外交事務仲係由丹麥揸fit。到1944年6月16號丹麥聯盟宣佈解散咗，跟著第二日獨立後嘅冰島就頒布咗第一部憲法，宣告冰島共和國嘅成立，冰島議會就實施兩院制，每屆新議會會選出三分一議員組成上院，另外三分二就組成下院，舉行聯席會議就稱呼係聯合院。1991年10月上下兩院合併成一院。

## 早期特色
最初嘅議會最有標誌性嘅，就係位處巨大山壁嘅包圍，發言者可以企上議會石/法律石度，利用山壁嘅擴音效果，畀參會人都聽得清發言嘅說話。由於早期嘅維京人民風彪悍，即使進行著議會，都係時有發生流血衝突，或根據議會嘅仲裁進行處刑。

議會嘅誕生俾睇作係「冇國王嘅冰島」開始形成一個國家嘅象徵。喺呢個議會度任何人都可以控訴同調解，仲有議決。

### 盛況
每到冰島議會召開嘅時候，就係維京人社群度最鬧熱嘅場合。各「庭」（解釋睇下一章）嘅頭領，會帶埋屋企人同扈從一齊參會。由於會議有一種節日氣氛，商販、細路、詩人各色人等都會聚埋呢度。啲商人會帶返啲外埠嘅小道消息過去，會利用埋集會嘅機會賣嘢兜生意，仲會開埋商鋪。釀酒師仲會帶埋一桶桶酒，啲部族酋長會利用機會尋求新嘅聯盟，仲有締結友好嘅政治婚姻。 詩人同講古人會喺處娛樂啲民眾...成個氛圍就會好似嘉年華咁。

## 組成架構
最初議會所制訂嘅《灰雁法典》，就為古冰島各級權力機關嘅組成訂立咗一系列嘅規例。按照《法典》全島可劃分成多個「庭」（），唔係一個確切嘅地理單位，而係一個統計固定數農民嘅計量單位，所以全島「庭」嘅總數會成日浮動嘅，一般係36個，有時就會係39或48個。每個「庭」會安置一個頭領（goðar / chieftain），由全島各頭領作為議員組成冰島議會。喺會議召集時，各頭領有權要求下屬嘅每9個自由民選派1人一同參會。主持嘅議長又稱「法律宣講人」（Lögsögumaður / Lawspeaker），由各頭領推選產生，任期三年，可連選連任；而議會入邊同樣會有頭領之間嘅改選，頭領任期亦係三年，可連選連任。

而議會入邊行使最高立法職能嘅係「立法會議」（Lögrétta / Law Council），由法律宣講人召集，每個頭領都有資格參會，仲可以帶兩名隨從。立法會議對公眾開放，所有感興趣嘅冰島人都可以旁聽。

### 現代
現代嘅冰島議會，每屆議會就會分4個年會，年會開始前啲議員就會抽籤決定自己嘅座位，而各黨議員係分開坐嘅。每個年會由10月1號開幕，到第年5月休會。有特殊情況嘅時候休會期間亦可召集會議。而議長同6名副議長會組成常務委員會（the Presidium），商討重大事務。經同內閣同議會黨團嘅商討，常務委員會先至會定返年會嘅主要日程。每禮拜嘅日程亦由常務委員會提出，交由議長一錘定音。現代議會啲會議亦保持對公眾開放，媒體可以全程報導。而議會黨團（Parliamentary Party Group）限定黨團成員至少有兩人，而每位議員唔可以隸屬超過1個以上嘅黨團，黨團可以選舉出1名主席。黨團通常每兩禮拜會聚會一次，商討、決定返啲成員喺議會各委員會、處理重要事務嘅分工，討論埋計劃提交議會嘅議題，審查各議會委員會嘅提案同埋提出修正案。

## 紀念相關

### 文學創作
古議會開嘅時候就似嘉年華咁，啲人都會藉機相互認識、相約、結盟或建立友誼。 議會開陣時亦係安排終生大事嘅絕佳時機，當地唔少浪漫嘅愛情故事據話都係由呢度開始。喺冰島最出色嘅中世紀文學作品尼亞爾薩迦（）度，精細描繪咗冰島 960 年到 1020 年間嘅古仔，其中描述嘅冰島英雄人物 Gunnar 同佢太太，第一次相遇就係喺呢個議會場地嘅一帶。

### 保護同觀光
根據1928年通過嘅冰島法律，古議會原址所處嘅辛格維利爾，成為咗國家公園同國家保護區，將始終作為冰島嘅國家財產，由議會去負責保護。 2004年開始列入咗聯合國教科文組織嘅世界文化遺產名單。 

## 參考
上奅臺灣歌

**上奅 臺灣歌**（，，「至時髦 臺灣歌」）係華視、公視整嘅一款臺灣話嘅音樂節目，喺華視綜藝頻道同公視臺語臺播映。

第一季係喺2020年播出，由蕭煌奇佮黃路梓茵主持；第二季（上奅臺灣歌2.0）係喺2022年播出，由蕭煌奇、浩子、曹雅雯聯手主持。

## 第一季
款節目第一季邀請有唱開臺灣歌嘅歌手嚟演唱唔同風格嘅新老臺灣話名曲，並喺唱歌嘅間中同佢哋傾偈、等佢哋同觀衆分享佢哋嘅樂壇歷程同埋對音樂藝術嘅理解。節目上演唱嘅老歌都未必係跟從原曲嘅配器同編曲，反而經常係用流行、藍調、爵士、R&B抑或係搖滾樂等等唔同曲風嚟翻過啲舊曲，仲會間中有唔插電、即興唱等等即翻即唱環節。

## 第二季

## 註

## 連出去

* 第一季嘅YouTube播放單喺華視頻道：https://www.youtube.com/playlist?list=PLJ2QT-PhqTiKXaFhudQdUubzfPnsAh6Zw （大部分集數需要臺灣IP）
* 第二季嘅YouTube播放單喺華視頻道：https://www.youtube.com/playlist?list=PLJ2QT-PhqTiIhMv6BlhuuaWcn_gOL7AzB
獨立黨 (冰島)

**獨立黨**（）係冰島嘅一個中間偏右政黨。主張自由保守主義同歐洲懷疑論，保持而家有嘅安全防務政策；喺冰島被准許保留對漁業嘅資源同其他自然資源嘅控制權之前，唔會加入歐盟，呢個黨亦都重視環保；主張國有企業私有化。黨主席係布亞尼·本尼迪克特松，副主席則係漢娜·比爾娜·克里斯蒂安斯多蒂。

## 歷史
獨立黨喺1929年成立，由保守黨同自由黨合併組成。提倡冰島獨立，最終喺1944年實現獨立。

獨立黨多次成為執政黨，一直係國會第一大黨，同進步黨多次組成聯合政府。

直到喺2009年的選舉中，落後俾社會民主聯盟，成為反對黨。

獨立黨喺2013年大選赢咗，同進步黨攞到相同嘅議會席位，之後再次同進步黨組成聯合政府。

## 攷
*
獨立黨 (搞清楚)

** 獨立黨**可以係：
*獨立黨 (以色列)
*獨立黨 (冰島)
*獨立黨 (巴勒斯坦託管地區)
*香港獨立黨
對稱函數

**對稱函數**（**symmetric function**）係數學上嘅一種函數。想像一個函數 f，有 n 個變數，而如果呢 n 個變數嘅數值無論以乜嘢次序代入 f 嗰度 f 會出嘅數值都係一樣，噉 f 就係一個對稱函數，即係話
:f(x_1,x_2)=f(x_2,x_1)，無論 x_1 同 x_2 數值係乜。
二元對稱頻道

一條**二元對稱頻道**（**binary symmetric channel**；**BSC**）係指一條通訊頻道每個符號得兩個可能數值，而收到嘅每個符號都有 p 咁大機率會同傳出嘅符號唔同。例如係數碼電腦噉，一部數碼電腦會傳一大柞「0」同「1」做訊號，而收到訊號嘅另一部電腦會解讀呢啲碼，再將收到嘅資訊顯示俾個用家睇，一般嚟講 p 嘅數值低得好緊要，所以大多數時間收到嘅訊號都會同傳出嘅訊號一樣。
:
二元消除頻道

一條**二元消除頻道**（**binary erasure channel**；**BEC**）係指一條頻道每個符號得兩個可能數值，而收到嘅每個符號都有 p 咁大機率會消失咗，收資訊嗰一方收到嘅每個符號都有三個可能數值：1、0、同 e 呢三款，而 e 代表「消失咗」噉解。「消失咗」（erased）代表有關嗰個符號嘅資訊完全消失唔見咗。

:
隨機種子

**隨機種子**（**random seed**）係指用嚟交俾一個擬亂數產生器做 input 嘅數值。喺最基本嗰種做法當中，個擬亂數產生器會攞隨機種子（呢個種子數值可以係「嗰一刻嘅時間」），搵一條複雜嘅式計一個數值出嚟，因為條式嘅複雜性同埋隨機種子嘅數值近乎隨機，最後個擬亂數產生器出嘅數值望落會似一個隨機數值。
賓語

**賓語**（；參見），又叫**受詞**，係句子入面用嚟補足動詞嘅成份，可以大致理解為動詞所指嘅行動嘅接受者。例如粵語句子**我做緊功課**當中，**功課**係受詞。賓語喺語法上扮演咗重要功能，仲可以細分做**直接賓語**同**間接賓語**。

## 基本定義

喺句法學上，賓語可以想像成由動詞或動詞短語所「支配」嘅名詞成分。最基本上，賓語可以當係動詞所指嘅行為嘅「接受者」或者「目標」。例如喺粵語句子
:「佢食緊個蘋果。」
入便，**個蘋果**就係**食**嘅賓語。動詞加埋賓語，可以構成完整嘅謂語。

唔係所有動詞都需要賓語。有啲動詞係所謂嘅不及物動詞，唔使掕住賓語，例如講粵語嘅話，**瞓**、**行**（**行路**個）等嘅動詞，後面唔掕賓語都得，但係又有好多動詞係及物嘅，後面唔掕返個賓語就會「聽落唔自然」，呢種情況喺英文等嘅歐洲語言中幾常見。

## 間接賓語

**直接賓語**係指直接受到動作影響嘅成分，例如
:「我送咗本書畀阿明。」
入便，**本書**就係直接賓語，因為送呢個行動作用喺「本書」上面。**間接賓語**就係指動作嘅受益者、接收者或者關連者，喺上面例句入面，**阿明**就係間接賓語，因為**本書**係送畀**阿明**嘅。好多歐洲都有與格嘅概念，假如某個名詞要做間接賓語，佢要變樣，甚至連佢掕住嗰啲冠詞同形容詞都要跟住變，例如德文就係噉。

## 語序差異

唔同語言喺「句子嘅主語、動詞同賓語次序」上可以有差異 。

粵語（以及多數漢語）同英文（以及多數歐洲語言）都屬於 SVO 語序，即係主語（S）放最前，動詞（V）跟住主語，而賓語（O）就擺最尾。例句：
:「我（S）打（V）佢（O）。」
:"I (S) love (V) cats (O)."（粵譯：**我鍾意貓**）

相對嚟講，又有好多語言係跟 SOV 語序嘅，例如日語噉，賓語會放喺動詞嘅**前面**，例句：
:わたしは ネコが 好きです，用和製漢字寫係
:我は 貓が 喜歡
實際上就係**我**（S）**貓**（O）**鍾意**（V），相當於粵語**我鍾意貓**噉嘅意思。亞洲較北地區以至亞洲中部嘅語言，好多都傾向係 SOV 型嘅，除咗日語之外，諸如韓語、蒙古話同埋土耳其話等都係 SOV 型嘅。

## 睇埋
*主語
*及物
*語序
*依存文法

## 註釋

## 引咗
時間離散度

**時間離散度**係可以攞嚟將訊號分類嘅屬性，將訊號或者數據分做**連續時間**（）同**離散時間**（）兩大類。呢種分類法好有用，用數學方法分析一啲帶有時間性質嘅數據嗰陣成日會用到，譬如經濟學分析股價嘅時候就會用到離散時間嘅數據，而做分析嘅人亦要按照數據嘅呢種特性調整自己用嘅分析方法。

## 定義

喺數學定義上，CT 訊號嘅時間點係小數點後幾多個位都得，而 DT 訊號嘅時間點係離散嘅－量度 CT 訊號要無時無刻係噉一路觀察住，而量度 DT 訊號就係每隔若干單位時間觀察一次，例如有個每 1 秒觀察一次嘅 DT 訊號，如果將第一個量度嘅時間點設做 0，會量度到喺時間點 1 秒同 2 秒嘅訊號，但就唔會知道時間點 2.5 秒嘅訊號係乜。想像以下嘅圖，灰色線代表 CT 訊號，而紅色線表示 DT 訊號。個 DT 訊號淨係每隔一段時間先會做量度：

人可以探測到嘅訊號都係屬 DT 嘅：喺現實應用當中，冇感應器可以勁到能夠無時無刻觀察住個訊號，感應器頂櫳可以做到（例如）每 1 毫秒量度一次－呢個感應器俾嘅輸出，用人眼睇會似 CT 訊號，但查實只係「每次量度之間嘅時間差」極細嘅 DT 訊號。大自然會對人傳各種（至少理論上係）CT 嘅訊號，人造嘅感應器會由呢啲訊號嗰度抽樣，抽出一串串 DT 嘅訊號，用一串串「每次量度之間嘅時間差」極細嘅 DT 訊號嚟趨近對應嘅 CT 訊號。

下圖係用 DT 數碼訊號趨近 CT 模擬訊號嘅圖解；橙色線係 DT 數碼訊號，灰色線係 CT 模擬訊號。

## 睇埋
*訊號取樣
*時間序列
*自迴歸模型

## 引咗

## 拎
* 乜嘢係自迴歸模型？，IBM SPSS
分支 (電腦科學)

**分支**（**branch**）喺電腦科學上係指一個電腦程式會教部電腦喺某啲情況下行同佢一般情況下唔會行嘅指令。
迴圈不變量

**迴圈不變量**（**loop invariant**）係一個數值理應唔會隨程式迴圈迭代改變嘅變數，都係整嚟監察個迴圈運作係咪如常嘅。
識別碼

**識別碼**（**identifier**）係指一個用嚟識別物件嘅名，識別嘅對象可能係概念、可數嘅物體或者不可數嘅物質。識別碼可能係文字。
迴圈變量

**迴圈變量**（**loop variant**）係指一個數值會隨住程式迴圈迭代而減少嘅變數，設嚟監察個迴圈運作係咪如常。
麵條式程式碼

**麵條式程式碼**（；）係電腦程式編寫上嘅一個行話詞彙，軟件工程當中嘅一種反面模式。如果話一拃 code 望落「似麵條」，意思係指呢啲 code 冇乜結構可言、難以打理。做規模稍大嘅編程工作嗰陣，麵條式程式碼呢個問題可以幾撈絞，迫使軟件工程師花費大量時間同精神執返好啲 code 佢。

## 基礎

## 拎
* Spaghetti Code
科學視覺化

**科學視覺化**（參見）係指將科學上嘅現象用視覺化嘅方式呈現出嚟。主要用嚟將大量數據或者抽象嘅科學資訊，以圖像、動畫等方式展現出嚟，方便人類理解。科學視覺化結合咗科學同電腦圖像技術。

科學視覺化常見嘅應用範疇包括：醫學影像學（好似MRI、CT掃描）、流體力學模擬、天文數據可視化、氣象模擬圖、粒子物理實驗結果等等。呢啲圖像唔單止可以幫研究人員分析數據，仲有助向公眾解釋複雜概念。

## 睇埋
* 電腦圖像
* 數據科學
竹下登

**竹下登**（，）係日本政治人，做過島根縣議會議員、眾議院議員、內閣官房長官、建設大臣、大蔵大臣、內閣總理大臣、自由民主黨幹事長同埋總裁。榮譽係大勳位正二位。

## 生平
竹下響島根縣飯石郡掛合村（即依家嘅雲南市）出世，係生意人竹下勇造大仔，名士竹下儀造大孫。家族生意係做釀酒，經營一間鋪「竹下酒造」。

中學時期決定唔做家族生意，改做政治人，但響升高中嗰陣考試唔合格，被逼讀第一早稻田高等學院（即依家嘅早稻田大學）。1944年正式參軍，同年娶政江做老婆。1945年阿媽病死，老豆勇造忍唔住冇老婆嘅孤單，開始騷擾政江。政江唔知點算好，諗住話畀竹下登，點知竹下反而鬧返政江轉頭，結果政江自殺。

日本二戰投降之後，竹下登返到鄉下，因為政江而同老豆反面，搬出去住。1946年再娶直子做老婆，點知直子響結婚四個月後就生仔，有人懷疑呢個仔嘅親生老豆唔係登，而係勇造，所以竹下冇當呢個仔係自己親生仔。

之後做過先生，1951年當選島根縣議會議員。1955年做眾議員高橋圓三郎嘅秘書，點知高橋響做緊期間死咗，所以就由竹下接任佢個位。竹下其中一個政治盟友係佐藤派嘅橋本登美三郎，1964年佐藤榮作做首相嗰陣，響橋本嘅推薦下竹下做咗內閣官房副長官。同時之間，佢將大女一子嫁畀前內閣副總理金丸信個仔康信。

1985年竹下帶頭反田中角榮，而田中又突然暈低，搞到田中派分裂。竹下見到後，就響1987年成立「竹下派」。同年11月做內閣總理大臣，係昭和年代最後一位首相。但響佢強行加入消費税，已經有好多人唔鍾意佢。1988年畀人爆出日本四大醜聞之一「瑞可里醜聞」，懷疑竹下收咗錢幫人哋上市，導致好多政治人都畀差人拉咗，再加上佢個秘書青木伊平突然自殺，動搖咗成個政界。最後竹下響1989年6月3號唔撈。

響唔撈首相後，都一直響政界keep住一定嘅影響力。直至1992年，佢又畀人爆同東京佐川急便事件、皇民黨事件有關，最後仲查到原來當初就係竹下收咗親家金丸信嘅錢，去封殺皇民黨。呢件事搞到自民黨嘅支持度跌得好犀利，最後要將竹下踼出黨去平息事件。同時，原先屬於竹下派嘅羽田孜另搞社會黨，竹下派影響力銳減。

1999年入院，身體開始轉差，2000年病死，終年76歲。而佢個政治飯碗就由同父異母細佬竹下亘接任。

## 屋企
竹下登同前任太太政江冇仔女，同後一任太太直子有三個女，分別係大女一子、二女丸子、三女公子。其中二女丸子嫁畀竹下其中一個秘書內藤武宣，生咗一個仔一個女，分別係大女影木榮貴（原名內藤榮子）同埋大仔DAIGO（原名內藤大湖）。而三女公子就嫁畀竹中祐二。

## 名譽博士
* 中國人民大學名譽博士（1994年8月23號）

## 攷

## 出面網頁
李碧華

**李碧華**可以係：
*李碧華 (作家)：香港女作家、編劇，原名李白。
*李碧華 (歌手)：臺灣女歌手。
3D 掃瞄

** 掃瞄**（；）係指分析一件現實世界嘅物件，搜集有關件物件嘅形狀嘅數據，並且用呢啲數據建構描述件物件嘅立體模型。
光線追蹤

**光線追蹤**（**ray tracing**）係彩現上嘅一種演算法：個電腦圖像程式會模擬物理學上嘅光，假想有光由光源嗰度射出，並且計出每條光線會由乜嘢表面反射（同埋反射咗之後變成乜嘢顏色），最後進入個鏡頭嗰度變成乜嘢樣。呢種做法可以創造出好真實嘅圖像，但係運算量好大，所以好多時會造成要嘥好多時間做彩現。
關鍵格

**關鍵格**（**keyframe**）係動畫上嘅一個概念，每一個關鍵格都係一幅二維嘅圖像，並且形成一串組成嗰段動畫嘅（定格）圖像，而如果關鍵格嘅數量夠多，每幅之間嘅時間間距夠短，噉將啲關鍵格逐幅逐幅播出嚟就會造成好似識郁噉嘅視覺效果。
動作捕捉

**動作捕捉**（；）係一種用嚟整電腦動畫嘅技術。

喺呢種技術當中，啲程式員會俾個受過訓嘅人員戴住啲感應器喺身上，再要呢啲人員做某啲動作，跟住每一個感應器就會將佢「每一個時間點喺乜嘢位置」嘅資訊傳返去部電腦嗰度，然後程式員就會將人物嘅立體模型嘅各忽對應落去相應嘅感應器數據嗰度（個人物模型嘅膝頭對應個人員嘅膝頭），令到部電腦知每個時間點個人物模型嘅每一忽應該要喺乜嘢位置。

例如一個人員戴住感應器行路會出：
散佈圖

**散佈圖**（**scatter diagram**）係一種統計圖，圖嘅兩條軸分別代表一個變數，圖上每一點代表一個個案，而每個個案都喺嗰兩個變數上有個數值。
掃描線彩現

**掃描線彩現**（**scanline rendering**）係最常用嘅彩現演算法之一。是但搵一幅電腦圖像，幅嘢都係由一大柞（好多時數以百萬粒）像素組成嘅。掃描線演算法會每粒像素睇一次，並且按照個鏡頭嘅位置、啲 3D 模型嘅位置、以及光源嘅位置同角度等嘅資訊嚟計出嗰粒像素應該顯示啲乜嘢色水。如是者，經過幾百萬次計算，部電腦就可以計出幅圖應該係乜嘢樣嘅。
3D 投影

** 投影**（）係指將 3D 空間入面嘅點對應落去一塊 2D 平面嗰度嘅過程。

## 基本

## 平行投影

平行投影（parallel projection）係泛指

好似下圖噉，下圖中空嘅框係件 3D 物體，由個框度射出嚟嗰啲箭咀係射線，條直線係 2D 影像喺上面形成嘅平面。

## 透視投影

透視投影（perspective projection）會諗埋景深感知嘅問題。

要用透視投影整圖像，首先要指定消失點嘅數量同每粒消失點嘅位置：想像下面嗰幅相，幅相係喺 2014 年賓夕凡尼亞州一角影到嘅，相入面影到火車軌，兩條軌係平行嘅，而平行嘅線理應係永遠都唔會相交嘅，但由幅相度睇，望落彷彿好似兩條軌會喺其中一點相交噉－

正正就係所謂嘅消失點。消失點好影響到睇嘢嗰個人點樣判斷幅圖入面嘅 3D 空間，而事實係啲人將透視圖分類嗰時，就係用「消失點有幾多點」嚟分嘅，而且唔同消失點數量做到嘅效果都唔同。整圖像嘅人可以靠「睇嘢嘅人喺想像中嗰笪 3D 空間當中企邊度」嚟決定要揀邊種透視方法。

一點透視顧名思義係指幅圖得一粒消失點。

啲人實際整圖嗰陣，通常會由畫緊嘅物件射啲直線落消失點度，而如果件物件唔係好似建築物噉四四方方嘅，畫畫人可以（例如）喺件物件周圍畫個方柱形嘅框包住件物件，再由個框度射啲直線去消失點度。好似係下面幅圖噉，
*黑線畫緊件物件；
*畫緊「由物件射去消失點嘅線」，而啲相交嗰點就係消失點；
*畫嘅係地平線；

一般認為，會用一點透視，通常係想做到「睇嘢嗰個人企正喺件物件前面，由件物件正面望住件嘢」噉嘅效果。



File:Perspectivephoto.jpg
File:Inside Greenwich Foot Tunnel.jpg
File:One point perspective.jpg



## 睇埋
*視覺藝術
*三維電腦圖像
*電腦圖像詞彙

## 註釋

## 參考資料
圖像質素

（）泛指一幅圖像有幾能夠達到圖像創造者嘅目的，可以以解像度、銳度同雜點等嘅指標量度。

## 睇埋
*電腦圖像
*投入感
軟尺

**軟尺**係一種由靈長類動物發明愛嚟量度長度用嘅架生，質地柔軟，做到間尺嘅功能，係文明同智慧嘅象徵。
盲棋

**盲棋**（**blindfold chess**）係象棋嘅一種變種玩法。

## 中國象棋嘅盲棋
依棋嘅大小計，公（將軍）車馬炮士象卒，大棋可以食細棋，兵可以食番將軍，邊個食嗮對方嘅棋就贏。有另一種玩法係士象大過車馬炮。
是否我真的一無所有

《**是否我真的一無所有**》（）係臺灣歌手王傑嘅第三張國語專輯，呢張專輯喺1989年1月18號由飛碟唱片發行，李壽全監製。

## 曲目

## 專輯文案
**呢個係充滿希望嘅春天**
**亦都係一個寒冷絕望嘅冬天**
**呢個係一個多情嘅年代**
**亦都係一個無情嘅年代**
**我哋擁有一切**
**我哋都一無所有**

出道一年，王傑喺樂壇得到咗前所未有嘅成功，伴隨榮耀而嚟嘅，反而係四面八方嘅冷眼同閒話。喺沉默中生活，似乎都係為咗變成人哋嘅標靶而生活，佢似乎早已唔記得真實嘅喜怒哀樂。

過去呢一段流言蜚語嘅日子，王傑可能一世都未能遺忘。因為成名而付出嘅代價非常之大，幾乎令佢懷疑：我係未真嘅要走咗呢一趟？

邊個人都冇辦法解釋。因為贏咗世界嘅人可能一無所有，多情同無情不過係一線之間，邊個可以負責別人嘅生命？

如果王傑唔選擇唱歌，佢依家可能仲未知道喺邊一個角落翻滾，如果王傑一旦受到挫折、受到忌妒，就懷憂喪志、猶豫不決，我哋亦都只得將佢寫到傳奇，惆悵嘅留低一個名字。

呢個係歷史無情嘅巨浪，亦都係多情之人所需要穿越嘅考驗！

佢流緊淚，佢流緊汗，佢思考緊。

呢張專輯出版嘅前三個月，亦都係雨大浪大嘅時期，王傑某日晚上嘅遭遇，徹底改變咗自己。嗰個喺同樣寒冷嘅夜晚，響熟悉不過嘅小徑走着，燈火闌珊之際，隱約聽到咗自己嘅歌聲。

繼續走去，聽到嘅係佢自己嘅第一張專輯。響路邊一間「守望相助」嘅崗亭入面，一個六十幾歲嘅阿伯，佢專心嘅係一架陳舊嘅錄音機前聽王傑嘅歌，面容淡定而舒適。

王傑掩面而過，因為佢喊咗。兩邊大廈有幾多屋企，天光後嘅世界係多麼繁華，此時此刻，呢一間木屋、一個老人，反而真正安慰咗一顆疲憊嘅心。穿越咗年齡、背景嘅領會同瞭解，令空氣都開始溫暖。

王傑之後諗過，承認呢件事對佢非常之重大。佢重新睇到自己同第個人係憑乜嘢去交流、去感動，呢啲絕對唔係建立於並非事實嘅想像或者係街談巷議嘅評論中，反而係佢嘅音樂。今日，若果佢唱得未盡人意，佢甘心落敗，不然，佢唔可以輸得莫名奇妙。

就似咁，王傑發現到佢淨係一個歌手，亦都應該淨係一個歌手。

佢返到香港，響所有人嘅盼望之下，準備咗自己嘅第一隻廣東大碟。佢抬頭面對住臺灣，呢個令佢又憎又愛嘅地方，默默進行新唱片嘅錄音，佢避無可避嘅知道：有好多人唔希望王傑畀佢哋失望。

鮮花、掌聲、名利同愛情，之不過都係夢同遊戲之間嘅過眼雲煙，王傑可以沉默不語、可以依舊脆弱，不過佢必須一路往前走去。

長夜裏嘅歌聲依舊溫暖，黑暗中嘅燈火依舊動情，不過王傑淨可以將感激同啟示埋藏心頭，一路不回頭，往前走去。

## 發行歷史

## 睇埋
*《故事的角色》
*《誰明浪子心》
*《人在風雨中》

## 攷
電子遊戲音樂

**電子遊戲音樂**（）係種主要係非線性嘅音樂形式，畀電子遊戲用。由於呢種音樂要配合玩家做嘅任何動作，作電子遊戲音樂比起作電影音樂更加複雜。

早期嘅電子遊戲音樂都係由合成器出聲嘅，但係現時嘅電子遊戲音樂會事先錄音，好多時會用到實體樂器同專業樂手，甚至管弦樂團。

## 體裁特徵

電子遊戲音樂可以粗略分成線性同非線性兩大類，但係以非線性為主，通常4至16小節長，不過亦會有少量3至4分鐘長嘅普通線性音樂。非線性嘅即係一般人講嘅背景音樂（甚至係聲效），而線性嘅就即係一般人講嘅主題曲。

### 背景音樂
喺電子遊戲當中，背景音樂對於製造氣氛相當重要，例如打大佬嗰陣就要配以氣勢激昂嘅配樂，而比較重視故仔嘅遊戲類型（例如係 RPG）往往會俾重要角色有專屬嘅背景音樂，強化角色嘅個性。

作背景音樂嘅一大難題就係冇可能知段音樂要幾長，所以通常係作到段音樂可以重覆。呢種音樂亦通常唔係一件式嘅作品，而係由好多段唔同嘅呢種不斷重覆嘅無縫音樂（）組成，要顧及橫向同縱向兩種互動；所謂橫向重編（）係指喺唔同嘅場境（準確講係唔同嘅遊戲狀態，）會用唔同嘅音樂（例如上面講嘅打大佬音樂），而所謂縱向重編（ 或者 ）就係指按照場景入面嘅唔同情況，再喺原先嘅音樂叠其他嘅音樂上去（例如打大佬贏緊、輸緊同輸咗，叠上去嘅音樂都會唔同），實際播出嘅版本由聲引擎或者中介軟體即時混音。

注意背景音樂未必有旋律，可能淨係得質感。

### 聲效
用嚟做縱向重編嘅背景音樂當中，有啲會扮演類似聲效嘅角色，但係屬於正式音樂，可以喺樂譜搵到，用嚟表示有嘢就快發生，或者用嚟嚇下個玩家，呢類叫 （直譯係 ｢剌｣）。

## 製作技巧

### 特別工具
作電子遊戲音樂會用到一啲作曲通常唔會用到嘅嘢，其中一樣係試算表，另一樣係所謂中介軟體；最常見嘅中介軟體係 FMOD Studio 同 WWise。

### 樂想運用

電子遊戲音樂好興用樂想（motif）嘅做法：一隻電子遊戲嘅 OST 會有若干首曲，當中有幾首都係同某個角色有關嘅（會喺個角色出現嗰陣播、喺玩家同嗰個角色戰鬥嗰陣播、或者當玩家身處喺同嗰個角色有關嘅地方嗰陣播），電子遊戲嘅作曲家往往會喺呢幾段音樂裏面用相同嘅樂想（即係嗰幾首曲都包含同一段短嘅旋律），令嗰幾首音樂都引起類似嘅情緒。

### 分工
作電子遊戲音樂嘅未必淨係得一個作曲家。有啲遊戲會用兩個作曲家，一個淨係負責作曲，另一個淨係負責技術問題；另外有時，作曲家可能唔熟悉想用嘅音樂風格，樂手反而變成有份編曲嘅專家。

## 作用

## 版權
### 原創音樂
原創嘅電子遊戲音樂嘅版權通常都會被個客買起，亦即係作曲家除非好出名，通常都唔會額外再收到版權費。

### 版權爭議

## 影響

## 簡史
1980年代中至1990年代，實體電子遊戲機都內建有合成器，但係之後用嘅個人電腦都冇；所以現時整電子遊戲通常會用到中介軟體。亦會用到實體樂器同專業樂手；喺2010年代，電子遊戲音樂甚至會用管弦樂團。

## 註釋

## 睇埋
*節奏遊戲
*電子遊戲圖像
## 引述

## 拎

* VGMdb Video Game Music and Anime Soundtrack Database | VGMdb.
* GamesSound.com Academic articles on video game sound and music.
* Early Video Game Soundtracks 2001 article on video game music, orig. published in *In Magazine*.

## 書目
* 
* 
* 
*
賣基情

**賣基情**、**扮基佬**都係網絡用語，意思係指男藝人本身嘅性取向係異性戀，但為咗炒作同埋迎合觀眾而特登表現出曖昧行為。都可以係指綜藝、影劇、動漫等作品為咗討好觀眾而特登出現男男曖昧劇情。

而英文類似意思嘅講法有“**gay for pay**”，係指本身性取向係異性戀嘅影視演員、㚻片演員或男妓，佢哋為咗搵食而特登將自己假扮成基佬。

## 睇埋
* 基情
* 異性戀
* 基佬

## 資料
決定系數

**決定系數**，又叫 **R-平方**，係統計學上嘅概念，做統計嘅人成日會用佢嚟衡量可解釋變異。決定系數大致上可以理解為係喺度衡量手上個模型嗰啲自變數，講緊呢啲自變數有幾能夠「解釋」或者「預測」研究緊嘅應變數。

如果講緊嗰個模型係迴歸模型，決定系數（2）嘅定義如下：
:R^2 = 1 - {SS_{\rm r}\over SS_{\rm z}} \, 
當中 r 反映建立咗模型之後，研究者對應變數淨低幾多不確定性，而 z 則反映應變數中存有嘅不確定性總量。

## 基本定義

假設有一組數據，包括 , ... ,  共  咁多個觀察值。研究者建立咗個統計模型，用個模型預測應變數嘅值，而對每個觀察到嘅值，模型都有相應嘅預測值，分別係 , ... ,  噉。定義殘差為  =  − ，而觀察值嘅平均值係：
:\bar{y}=\frac{1}{n}\sum_{i=1}^{n} y_i  
跟住就可以計到**總平方和**（），呢個數值反映應變數帶有嘅「不確定性總量」：  
:SS_{\text{z}}=\sum_{i}(y_i-\bar{y})^2  
然後就計埋殘差平方和（），呢條式嘅計算用咗殘差嘅概念，而個數值反映有咗個模型，應變數帶有幾多不確定性，殘差值愈高，不確定性就愈高：
:SS_{\text{r}}=\sum_{i}(y_i-f_i)^2=\sum_{i} e_i^2  
最後，決定系數（**R-平方**）嘅定義就係：
:R^2 \equiv 1-\frac{SS_{\text{r}}}{SS_{\text{z}}}
決定系數可以噉理解：決定系數嘅數值愈大（愈接近 1），就愈表示個模型能夠「解釋到」應變數嘅變異；而其數值愈低，就愈反映個模型根本解釋唔到應變數嘅變異。要圖像化噉表達嘅話，可以試想下圖，下圖數據中有四個個案，打戙軸表示應變數（y）嘅值，當中
*係一個冇咩資訊嘅模型－無論 x 係咩值，模型都預測佢個相應 y 值等如 y 嘅平均值，畫做線成打橫嘅線；啲紅色方形嘅高度數值加埋晒一齊，會反映**總平方和**。
*用咗一個線性嘅迴歸模型做預測，當中個模型斜率為正數，啲藍色方形嘅高度數值加埋晒一齊，會反映**殘差平方和**。
假如**殘差平方和**同**總平方和**相比好細（前者除以後者，出嘅數值接近 0），噉 R-平方數值就會迫近 1。





## 概念詮釋

2 係用嚟量度模型擬合得有幾好嘅指標。喺迴歸分析入便，決定系數 2 可以用嚟衡量迴歸預測結果有幾貼近實際嘅數據點。如果 2 = 1，就表示迴歸預測可以完全吻合數據而 2 數值低（例如接近 0 甚至係負數）就反映個模型唔能夠符合數據。因此建立迴歸模型嘅人通常希望 2 數值接近 1。

喺某啲情況下，決定系數未必係最重要嘅衡量基準。譬如假想研究者只係想用迴歸模型嚟做假說檢定，睇吓啲變數之間係咪真係有關，並非關注是次分析係咪建立到有預測力嘅模型，噉嘅話佢就好可能會在意啲自變數嘅統計顯著性，多過關注個模型嘅決定系數。

## 睇埋
*可解釋變異
*統計模型
*迴歸模型
*機器學習

## 註釋

## 引述
人類體重

**體重**（**body weight**）係指一個人嘅身體有幾重。一般嘅衡量單位有公斤、斤、磅等等。

## 出世體重
而家醫學上認為，出世體重嘅正常範圍係2.5-4公斤。1.5-2.5公斤內係低出生體重，1-1.5公斤係細過極低體重，小於1公斤係超低體重。高過4公斤嘅叫做巨大兒。

低出世體重容易發生低血糖、低血鈣呢啲問題，重同以後健康不良有正相關關係。極低同超低體重就要特別護理。巨大兒係遺傳、母親營養過多或糖尿病導致，可能導致分娩困難同以後嘅健康問題。

## 兒童體重
嬰兒出生之後有幾日生理性嘅體重減輕（<10%），喺7—10日應該恢復出世體重。頭3個月平均每日增加25—35克，前半年每日20克，後半年每日17克。1歲之後平均年增加2公斤，學齡期年增加<2公斤。

## 體重管理

## 睇埋
*身高
*肥胖症
*身高體重指數
*人體測量學

## 攷
#Low Birth Weight -University Rochester Medical Centre
RPG 理論

** **（）泛指遊戲研究同遊戲設計等嘅領域對 RPG 嘅研究，對於「玩家點解會想玩 RPG」等嘅問題有仔細嘅著墨。

## 睇埋
*檯上 RPG
*遊戲研究
基情

**基情**（）又叫做**兄弟情**，網絡上經常用嚟形容男性朋友之間嘅一種暧昧關係，但係佢哋之間唔一定係基佬關係，都唔一定要有血緣上嘅兄弟關係，基情是同性交際入面嘅親密關係之一。

## 睇埋
*兄弟
*基佬
*賣基情

類:男人
需求曲線

喺經濟學上，**需求曲線**係指反映一件貨品或者服務嘅價格（Y 軸）同**需求量**（指消費者有能力及願意買嘅量）之間嘅關係嘅線。

## 概論

## 睇埋
*需求預測
*迴歸模型
多項式次數

一條多項式嘅**次數**（**degree**）係指條多項式當中有非 0 系數當中最高嘅次方。例：
:- 8 y^3 - 42 y^2 + 72 y + 378，呢條多項式嘅次數係 3。
:z^5 + 8 z^4 + 2 z^3 - 4 z^2 + 14 z + 6，呢條多項式嘅次數係 5。
優雅

喺美學上，**優雅**（ ）一般係指因為簡單而有嘅美感。優雅能夠用最少嘅氣力做最多嘅嘢，例如某件衫或者某件工藝品設計簡單，但係就做到好睇得嚟又實用。

優雅嘅英文形容詞叫法係 **elegant**（）。

## 美學討論

有好多人認為，優雅係一種反映成熟嘅美感：啲人覺得，唔成熟嘅人追求靚嗰陣往往會太過落力，例如係一件衫或者一件藝術品帶有啲好樣眼嘅色彩或者又大又重嘅裝飾，同時呢啲特性又好多時搞到件嘢事倍功半－例如件衫車嗰時嘥咗好多額外嘅氣力嚟做裝飾，但件衫又因為裝飾多得滯而唔方便著嗰個人郁動；相比之下，成熟嘅人畀人認為係唔會好特登噉追求樣眼，反而因為識世故，知點樣令一件衫或者一件藝術品好睇得嚟又唔會嘥氣力同資源。

## 科學應用

優雅嘅概念就算係响科學上都會用到：科學上有所謂嘅奧坎剃刀（Occam's razor）概念，意思係指科學理論應該要愈簡單愈好，要用數量最少嘅命題嚟解釋最多嘅現象－例如如果有兩個理論，
*兩個理論都係嘗試緊解釋同一柞現象，而且兩個理論嘅解釋力都一樣咁勁，
*不過理論 A 要用 30 條方程式先解釋到啲現象，而理論 B 淨係需要用 3 條方程式就達到相同嘅效果（假設啲方程式嘅複雜度相約），
噉理論 B 會畀人認為係一個比較理想嘅科學理論。

有科學哲學方面嘅工作者發覺，奧坎剃刀同美學上講嘅優雅有啲似：兩個概念都係講緊「假設第啲因素不變，一樣嘢簡單就最好」，所以佢哋就用咗「知性上嘅優雅」一詞嚟指奧坎剃刀呢個概念。

## 睇埋
*美感
*幾何
*複雜

## 文獻

* Walsh, D. (1979). Occam's razor: A principle of intellectual elegance. *American Philosophical Quarterly*, 16(3), 241-244.


## 引咗
飛機黑盒

**飛機黑盒**（**black box**），又叫**飛行紀錄儀**（**flight recorder**），係飛機上面自動紀錄運作情況嘅器材，方便萬一出現空難嗰陣調查。個名雖然叫「黑盒」，但外表實際上係橙紅色，方便搵返出嚟。
架空

**架空**可以係：
*起響高空嘅設備，譬如架空電纜、架空道路（行車天橋）
*架空歷史，故仔世界嘅歷史同現實世界嘅歷史唔同
黑人 (搞清楚)

**黑人**通常指黑色人種，重可以解：
*黑人（牙膏）——牙膏牌子
*陳建州——臺灣男藝人
*郭信一——台灣男角頭
串燒歌

**串燒歌**（），又叫**雞尾歌**，係將幾首現成嘅歌夾返做同一首歌，喺流行音樂幾常見。響粵語流行曲入面，串燒歌嘅始祖係林子祥1985年嘅作品《十分十二吋》。

## 參考
邏輯與

**邏輯與**（參見，；數學符號寫 **∧**）係邏輯上一種邏輯連接詞：若且唯若 A 同 B 兩個係真，「A 係真確 **and** B 係真確」呢句嘢－**and** 嚟自英文**與**噉解－就會係真。

喺低級程式語言，邏輯與係種位操作，指兩個參數嘅每一個位元順序逐個行邏輯與；喺一啲中級程式語言（例如 C 程式語言）同衍生嘅其他語言，亦有位操作層面嘅邏輯與。

## 基本定義

**邏輯與**係一種運算方法，最基本上係針對兩個邏輯變量嘅，當中兩個變量通常係命題。邏輯與嘅規則如下：
:只有手上嗰兩個變量都係**真**嘅時候，結果先至會係真。
:否則結果就係**假**。
換句話講，就係「兩個都成立，整體先成立」。

喺數學同邏輯上，邏輯與一般會用符號 ∧ 表示，定義係：**A ∧ B** 係真，若且唯若 A 同 B 都係真。用粵文嘅日常用語講，設
*命題 A 係**今日落雨**。
*命題 B 係**我攞咗遮**。  
噉樣，複合命題 **A ∧ B** 就係**今日落雨，而且我攞咗遮**。只有兩句都係真嗰陣，句整體命題先會係真。

## 表格表示
以下係 A \land B 嘅真值表，只有 A 同 B 都係真嗰陣，A \land B 先會係真：

## 編程應用

喺程式語言入面，條件判斷成日用到關鍵詞 if，而 and 就係邏輯與噉嘅運算符。用法係只有左右兩邊嘅條件都成立（都係 True）嗰陣，成個判斷先至會通過。以下係 Python 嘅例子：

  x = 5
  y = 10
  *# 設 x 為 5 而 y 為 10。*
  
  if x > 0 and y > 0:
    print("x 同 y 都係正數")
  else:
    print("至少有一個唔係正數")

## 睇埋
*邏輯或
*邏輯非
*與門
*概率論

## 引咗
莫瑟馬尼

**莫瑟馬尼**（**Shaoquett Moselmane**，）係澳洲工黨成員（黨籍喺2020年6月被凍結），自2009年12月起擔任澳洲新南威爾斯立法局嘅議員。

## 早年生涯
莫瑟馬尼喺黎巴嫩出世，12歲隨父母同埋10名兄弟姐妹移居澳洲。

## 職銜
* 華東師範大學澳大利亞研究中心客席教授
*澳洲中華經貿文化交流促進會副主席

## 爭議
莫瑟馬尼一直被人話佢親中，亦有一啲反對西方價值嘅言論，自當選以嚟9度訪華，交通同招待費都係由中國政府機關官員找數。喺武漢肺炎疫情爆發後，又曾公開讚揚中共領導喺防疫方面嘅表現。去到2020年，佢畀聯邦警察調查會係咪被中共滲透。

### 鼓勵中國控制媒體言論
佢喺2018年又曾經話中國係西方世界秩序嘅受害者，中國需要增加對環球媒體嘅控制，而且呢啲媒體目前都由中國嘅敵對者控制。呢啲言論引起咗社會一啲爭議，之後佢辭去咗新州上議院助理議長一職。

### 「世界新秩序」言論
喺2019年，佢又話中國需要「世界新秩序」嚟發揮其潛能。

### 聘請曾修讀中共統戰宣傳課程嘅人做議會職員
有報道話佢請咗一個曾修讀中共安排統戰宣傳課程嘅議會職員張智森。

### 因涉嫌被中共滲透被聯邦警察調查
喺2020年6月，聯邦警察突擊莫瑟馬尼位於雪梨南區Rockdale嘅寓所，以調查佢涉嫌被中共滲透嘅證據。工黨之後凍結咗佢嘅黨籍。

## 參考
王晨 (搞清楚)

**王晨**可以係：

* 王晨 (北京)（1950－），中國政治人物，中國共產黨第十九屆中央政治局委員、第十三屆全國人民代表大會常務委員會副委員長
* 王晨 (美國)（1971－），美國乒乓波運動員
* 王晨 (上海)（1976－），中國／中國香港羽毛球員、羽毛球教練
* 王晨 (山東)（1990－），中國主持人、模特兒同演員，藝名王珞可
* 王晨 (云想科技)，云想科技（）執行董事兼行政總裁
百萬富翁 (香港電視節目)

《**百萬富翁**》嘅香港版本係由香港亞洲電視向獨立電視台（ITV）同索尼影業電視購買版權之後製作嘅電視節目，喺2001－2005年播出，由陳啟泰主持。另外亞洲電視轉型做數碼媒體之後，喺2018年亦製作過一輯，由陳志雲主持。

## 節目迴響
喺呢個節目首次播出嗰陣，香港引起咗好大迴響。喺2020年12月，民主黨嘅議員鄺俊宇喺自己專欄提及當年嘅情況，全家人搶住答問題，又話自己當年已經唔理大台（TVB）播啲乜。佢又提及，當年有人終於贏到一百萬獎金嘅時侯，第二日直情有報章頭條報道。

## 參考


## 睇埋
*一筆OUT消
六次方數

**六次方數**（英語：**Sixth power number**）係喺算術同代數入面，寫得成n^6嘅數，其中n一定係整數，即：
.

頭幾個六次方數為：0, 1, 64, 729, 4096, 15625, 46656, 117649, 262144, 531441, 1000000, 1771561, 2985984, 4826809, 7529536, 11390625, 16777216, 24137569, 34012224, 47045881, 64000000, 85766121, 113379904, 148035889, 191102976, 244140625, 308915776, 387420489, 481890304 ...（第零個系0）

## 性質
若果以10為基數，整數n嘅最後一位係a，噉整數n嘅六次方嘅最後一位係a嘅平方嘅最後一位。

六次方數同時係平方數同埋立方數嘅數。

六次方數最後兩個位只會係00、01、04、09、16、21、24、25、29、36、41、44、49、56、61、64、69、76、81、84、89、96，同平方數一樣。

根據，五次、六次同埋更高次嘅多項式方程冇一般嘅求根公式（個根無法表示為n次方根嘅公式）。

## 睇埋
*七次方數
*五次方數
*四次方數
*立方數
*平方數
*
香港空運貨站

**香港空運貨站**，又叫做超級一號貨站（縮寫HACTL），係香港國際機場嘅貨運站，同機場一樣，都係座落喺離島區嘅赤鱲角，面積超過170,000平方米，係全球最繁忙嘅機場貨運站。
完全數

**完全數**係一種自然數，佢所有嘅因數（唔包佢自己）加埋咁啱得咁橋係佢自己。6 為例，6 嘅因數係 1,2,3，1+2+3 就係 6。

依家淨係知道有偶完全數，仲未肯定奇完全數嘅存在。

## 偶完全數
只要一個整數可以寫成 \frac{M(M+1)}{2}，當中 M 係一個梅森質數，咁呢個整數就一定係完全數。所有偶完全數都係咁樣得出嚟嘅。

## 奇完全數

依家重未知有冇奇完全數，有啲頭緒。 1496年 Jacques Lefèvre 話歐幾里得嘅定理畀出所有完全數，因此暗示冇奇完全數。歐拉咁講：「究竟...有冇奇完全數係一個好大嘅難題。 」近期 Carl Pomerance 用 heuristic argument 提出根本冇奇完全數存在，所有嘅完全數都係歐爾調和數，所以推測，除咗 1 之外，根本就冇**奇**歐爾調和數。  

## 攷
變異系數

**變異系數**（參見），中文又叫**標準離差率**，喺統計上係指一個變項嘅平均值除以佢嘅標準差所得出嘅數，即係
:c_v = \frac{\sigma}{\mu}
當中 \mu 同 \sigma 係統計上嘅常用符號，分別用嚟表示平均值同標準差。响機率論同統計學上，變異系數可以用嚟量度概率分佈嘅離散程度，而且係標準化嘅指標。不過呢個數要喺平均值唔等如 0 嘅情況下先有意義。

## 概論

舉個實際例子，想像依家要計身高嘅變異系數。假設有兩班學生：
*A 班男仔身高嘅平均值係 170 cm，標準差係 5 cm。
*B 班男仔身高嘅平均值係 160 cm，標準差係 8 cm。
要同佢哋嘅身高計變異系數，比較兩班身高嘅離散程度（即係分佈得有幾散）：
:A 班：CV = \frac{5}{170} \approx 0.0294（即 2.94%）  
:B 班：CV = \frac{8}{160} = 0.05（即 5%）
B 班標準差較大，而且佢哋平均身高較矮，計出嚟嘅變異系數都大過 A 班。噉樣就代表 B 班嘅身高分佈相對上「唔穩定」或「唔平均」。因此，做統計嗰陣變異系數可以係一個有用嘅指標，評估樣本嘅離散程度。

要留意，除非手上嘅變項係屬於等比尺度（），否則計變異系數係冇意義嘅。

## 同標準差比
### 優點
同標準差比起嚟，睇變異系數唔需要再參照數據嘅平均值，因為佢本身就係一個無因次量。所以要比較兩組平均值唔同嘅數據時，應該用變異系數，而唔係標準差，嚟做比較。

### 缺點
# 如果平均值接近 0，就算係細微嘅變動都會令變異系數大幅波動，變得唔穩定，準確度會跌。
# 變異系數冇得好似平均值咁，用嚟估計信心區間。

## 睇埋
*抽樣
*標準分數

## 引咗
百分位數

**百分位數**（**percentile**）係統計上嘅一個離散程度指標：家吓將樣本入面嗰 N 個數值由細至大排好，噉第 n 個案嘅百分位數（P）就係指有幾多百分比嘅個案喺個變數數值上細過或者等如嗰個個案，即係
: n =  \left \lceil \frac{P}{100} \times N  \right \rceil
四分位距

**四分位距**（，**IQR**）係統計上一種離散程度指標。指百分位數 75% 嘅個案嘅數值減百分位數 25% 嘅個案。
中共黨員名單曝光事件

**中共黨員名單曝光事件**，係指喺2020年12月，對華政策跨國議會聯盟取得一張195萬中共黨員名單，當中發現有唔少中共黨員滲透大型跨國企業及駐中國嘅外國使領館，包括澳洲、美國、英國、德國、瑞士、印度、新西蘭、意大利同埋南非等等國家都有呢個情況。

## 事件經過
呢張195萬中共黨員嘅名單，係由中國境內嘅異議人士喺上海一個伺服器攞到，後來交畀由全球多國150名議員組成嘅對華政策跨國議會聯盟，再由聯盟轉發畀其他傳媒。黨員名單內大約 195 萬中共黨員任職嘅跨國機構，包括藥廠輝瑞、阿斯特捷利康、航空企業波音、福士車廠，澳新銀行、匯豐銀行、勞斯萊斯等。另外，駐上海嘅澳洲、英國同美國使館亦畀中共滲透。

名單嘅時間可以追溯至2016年，內含上海地區嘅黨員姓名、出生日期、族裔，有啲仲有地址同埋電話號碼。名單又細分成 79,000 幾個分支，好多分支都同個別公司或者機構有關。

## 各地情況
### 澳洲
外洩名單顯示，喺澳洲駐上海大使館，至少十個中共黨員係嗰度做。另外，澳新銀行，新南威爾士大學，甚至係一啲同澳洲政府簽署咗敏感國防合約嘅企業，亦有黨員喺嗰度做。有外交事務專家警告，有啲中共黨員喺領事館做咗成十六年，可能係國家資助間諜網嘅一部分，操作違反規定，仲危及國家安全。澳新銀行之後回應事件，話佢哋唔干預員工參與政治團體嘅活動。有澳洲策略政策研究所執行董事，前國防部副次長詹寧斯就警告，中共能夠控制黨員做佢想做嘅事，澳洲唔夠能輕視呢件事。

事件引發澳洲政府對協助招聘嘅中國資助僱傭機構（上海外國機構服務處）嘅調查，多個國會議員都關注，例如參議員帕特里克（Rex Patrick）就話，外長派恩（Marise Payne）要解釋點解澳洲外交部要透過一間僱傭機構嚟聘用中共黨員喺領事館入面做嘢，又要求派恩必須確保中共黨員唔可以接觸到敏感或者機密嘅資訊。去到12月15號，SBS 報道政府開始展開關於「上海外國機構服務處」為中國共產黨進行滲透任務嘅調查。

### 英國
英國《星期日郵報》（The Mail on Sunday）分析後發現，有幾個中共黨員喺英國領事館任職，例如一個曾就讀聖安德魯大學（St Andrews University）嘅中共黨員，就喺包括英國以內，多個外國駐上海嘅領事館工作過。星期日郵報同時指出，中共黨員亦有進去英國大學，參與航太工程，化學等可能涉及機密領域嘅研究。

另外，有超過六百個中共黨員為英國匯豐銀行同埋渣打銀行工作。而呢兩間銀行回應北京打壓香港嘅方式，例如匯豐凍結前香港民主黨立法會議員許智峯同埋佢屋企人嘅銀戶口，都遭受批評。

事件引起英國震驚。英國外交部回應事件嘅時候，堅稱擁有健全嘅程序，去保護資料安全性同埋審查外館人員。不過，前保守黨黨魁史密斯（Iain Duncan Smith）就喺星期日郵報上撰文表示，呢次事件證實中共黨員已經散播全球，英國政府必須即刻採取動作，將英國駐中國領事館內嘅所有中共黨員驅離或者免職。英國前外交官兼中國專家亨德森（Matthew Henderson）就形容，事件進一步證明中國點樣滲透英國機構，推翻民主制度，形容英國政府喺度「與狼共舞」。英國倫敦亨利積遜協會（Henry Jackson Society）外交政策智囊團嘅岩士壯（Sam Armstrong）就話，事件令人深感不安，呢件事說明咗中共喺全球嘅入侵，大家唔能夠視而不見。

包括史密斯在內嘅有三十個國會議員表示，將會喺下議院提出緊急質詢。

## 參考


## 睇埋
* 中華人民共和國對外宣傳

類:中國共產黨員
類:2020年
對華政策跨國議會聯盟

**對華政策跨國議會聯盟**（）係一個由十八個不同國家同埋歐洲議會，超過170位各國跨黨派國會議員組成嘅一個國際組織。聯盟認為中國共產黨令確保自由同安全嘅民主制度同人權正受到前所未有嘅壓力。聯盟希望通過各國合作以維護基於國際原則下嘅秩序、維護人權、促進公平貿易、加強安全和同埋障國家誠信，處理中國產生嘅人權等問題。

喺成立嘅時侯，多個成員接受訪問亦批評北京打壓香港同新疆，提到北京未經諮詢或香港人同意，繞過香港立法會實施《港版國安法》，打壓香港人嘅人權民主自由。另外佢哋亦希望阻止中國透過借貸、投資或其他方法，侵犯任何發達或新興市場嘅國家或政權嘅主權。

## 主要事件
喺2020年中共黨員名單曝光事件入面，就係由對華政策跨國議會聯盟對外發佈呢張名單。

## 參考
方以智

**方以智**（），字**密之**，號**曼公**，又號**鹿起**，別號**龍眠愚者**，出家後改名**大智**，字**無可**，別號**弘智**，人稱**藥地和尚**。直隸桐城縣（今安徽省桐城市）人。明末清初學者、思想家、科學家。

## 出面網頁
理論物理學

（）係物理學嘅一個分支。佢用數學模型，抽象嘅物理物體同系統，去解釋同預測自然現象。呢個同實驗物理學好唔同，因為實驗物理學係用實驗工具去探測呢啲現象嘅。

科學嘅發展通常取決於實驗研究同理論之間嘅相互作用。喺某啲情況下，理論物理學會遵從嚴格嘅數學標準，但唔會太重視實驗同觀察嘅結果。譬如話，喺發展狹義相對論嘅時候，愛因斯坦關注嘅係勞侖茲變換可以令麥士維方程組唔變，但對於驗證地球係咪穿過以太嘅邁克生-莫雷實驗就好似冇乜興趣。另一方面，愛因斯坦因為解釋光電效應而攞到諾貝爾物理學獎，而呢個效應之前只係實驗上嘅結果，無辦法用理論去解釋。

## 簡介

物理學理論係形容物理事件嘅模型，話一個理論好定唔好，係取決於佢嘅預測同實驗結果嘅吻合度。評估一個理論嘅質素，亦都會考慮佢嘅新預測可唔可以透過新嘅實驗得到驗證。物理學理論同數學定理嘅區別喺，數學適用性嘅評估唔係根據任何實驗結果去決定。所以，物理學理論同數學理論入面，「理論」呢個字喺數學同物理學入面有唔同嘅意思。

## 參考
雲浩影

**雲浩影**（，）係香港女歌手，兒童歌手組合Honey Bees前成員。2020年佢憑參加ViuTV真人騷選秀節目《全民造星III》出名。

## 簡歷

雲浩影中學讀聖公會林護紀念中學，大學讀香港城市大學，主修公共政策。

雲浩影2011年13歲嗰陣加入兒童歌手組合Honey Bees，亦參加過唔少歌唱比賽。

雲浩影2013年參加全港中學校際歌唱大賽獲得優異獎。同年，參加《樂有所城》全港中學I Can Sing歌唱比賽中奪得冠軍。

雲浩影2020年參加《全民造星III》，佢嘅表現畀觀眾普遍認同，被睇成其中一位冠軍熱門。決賽最終觀眾投票攞第一，但係dance battle環節落後，結果評判評分排第七，拉勻總成績為第四名。

## 演出
### 電視節目（[[ViuTV]]）
* 2020年：《全民造星III》參賽者
* 2020年：《轉機 ON AIR》第29集嘉賓
* 2021年：《囝囝女女730》造星囝女 / 嘉賓
* 2022年：《粉絲福利署》第31集嘉賓
* 2022年：《爆谷一周》第34集嘉賓
* 2023年：《造星唔造星？》第4集嘉賓
* 2023年：《全民造星V》總決賽表演嘉賓
* 2024年：《音樂系》第13集嘉賓
* 2024年：《香港小B選舉》第1-4集評判
* 2024年：《ROVER 團魂修煉》第2集嘉賓
* 2024年：《周六食花生》第15集嘉賓

### 電影
*2022年：《深宵閃避球》 飾 張翠兒

### 網絡劇集
*2024年：《同居少女諸事卜》 飾 Sammy

## 音樂作品
### 其他
*2021年：《雲遊芫荽世界》譚仔廣告歌
*2021年：《未來》（ViuTV節目《阿女又戀嚟》片尾曲，李幸倪原唱）
*2021年：《隨樂同遊》許廷鏗 合唱 American Eagle MV主題曲
*2024年：《升級配方更健康》嘉頓廣告歌
*2025年：《幸福滋味 Garden Is Here!》 馮允謙合唱 嘉頓廣告歌

## 攷

## 出面網頁
*
*
*雲浩影 | Media Asia
超流體

**超流體**（**superfluidity**）係指黏度係 0 嘅流體。因為呢啲流體黏度係 0，所以流起上嚟唔會喪失任何嘅動能。
實驗物理學

（）係物理學領域入面嘅一個類別，包含好多唔同嘅細分科目，主要關注嘅係觀察物理現象同埋做實驗。實驗嘅方法﹐唔同學科會有唔同。有啲係簡單嘅實驗同觀察，例如伽利略實驗，有啲就比較複雜，例如大強子對撞機（Large Hadron Collider）。

## 簡介

實驗物理涵蓋物理學嘅所有學科，佢專門負責收集數據同關心收集數據方法，同埋喺實驗室做實驗。同理論物理學比嘅話，後者會更關心預測和解釋自然現象背後嘅物理，而唔係去攞實驗數據。

雖然實驗物理學同理論物理學關心緊自然嘅唔同方面，但係佢哋都有一樣嘅目標，就係理解自然。佢哋之間有一種共生關係，實驗物理學分析自然嘅數據去俾人理解，而理論物理學解釋呢啲數據，又或者講點先可以更加好咁樣做實驗同攞到數據。理論物理學亦可以講到邊啲數據可以幫到我哋去認識呢個世界，同埋同做實驗嘅人講設計邊啲實驗去攞數據會好啲。

## 呢家做緊嘅出名實驗
* LHC，即係大強子對撞機，係全世界最大嘅對撞機，喺日內瓦附近嘅法國同瑞士邊境嘅CERN實驗室。
* LIGO，即係雷射干涉引力波天文台。
* JWST，即係詹士韋伯太空望遠鏡，佢喺2021年發射。

## 出名實驗
*光電效應
*雙縫實驗
*油滴實驗
*吳氏實驗
*斯特恩－革拉赫實驗
## 睇埋
*物理學
*實驗

## 參考
運算物理學

**運算物理學**（英文：**computational physics**）係指用科學運算方法（例如電腦模擬）解決物理學上撞到嘅問題嘅領域。

物理學通常都會用一大柞方程式（尤其係微分方程）表達某啲變數之間嘅關係，用呢啲變數組成嘅模型嚟描述研究緊嘅現象。做物理學相關工作嘅人成日都會用電腦模擬嚟解一啲冇得用解析解（簡單講即係齋靠操弄方程式）嚟解決嘅問題－呢啲問題往往係要做「想像 x = 1，個答案係噉噉噉，想像 x = 2，個答案係噉噉噉...」噉嘅運算方法嚟解（睇埋數值分析），而當個冇得用解析解嚟解嘅問題涉及複雜系統嗰陣，變數嘅數量多得好交關，難以靠人手計嚟解決個問題，於是研究者就會用電腦模擬嘅方法，叫部電腦（例如）「計 x = 1 嗰陣嘅答案，計 x = 2 嗰陣嘅答案... 再將呢啲答案畫一條線出嚟睇」。

## 例子
例如類似以下呢段 C 碼噉嘅碼可以攞嚟模擬喺牛頓力學（Newtonian mechanics）二維空間下郁動嘅粒子：

```c
...
    while (currentTime < totalSimulationTime) { // 當 currentTime < totalSimulationTime，一路做...
        for (int i = 0; i < NUM_PARTICLES; ++i) { // 家陣模擬若干粒粒子，foreach 粒子，做...
            Particle *particle = &particles[i];
            Vector2 force = ComputeForce(particle); // 有個子程序計吓呢粒粒子受緊幾多力。

            Vector2 acceleration = (Vector2){force.x / particle->mass, force.y / particle->mass};
            // 上面呢行碼係用牛頓第二定律計粒粒子跟住嘅加速度。

            particle->velocity.x += acceleration.x * dt; // 用加速度 update X 軸速度...
            particle->velocity.y += acceleration.y * dt; // 用加速度 update Y 軸速度...
            particle->position.x += particle->velocity.x * dt; // 用速度 update X 軸位置...
            particle->position.y += particle->velocity.y * dt; // 用速度 update Y 軸位置...
        }
        PrintParticles(); // 按啲粒子嘅位置，更新個畫面嘅樣。
        currentTime += dt; // currentTime 上升 1。
    }
...
```

## 註釋

## 睇埋
*運算性科學
## 參考資料
強烈熱帶風暴米克拉 (2020年)

**強烈熱帶風暴米克拉**（英語：**Severe Tropical Storm Mekkhala**，國際編號：**2006**，聯合颱風警報中心：**WP072020**，菲律賓大氣地球物理和天文管理局：**Ferdie**）係2020年太平洋颱風季第6個被命名嘅風暴。「米克拉」（）依個名係泰國提供嘅，係話嗰度神話嘅海洋同雷電女神。嗰年8月9號喺南海形成，喺話佢無機會生成嗰陣增強咗同埋命名，之後喺福建入中國大陸之後，喺長江流域消散；去到8月12號，米克拉搞到有1個人死1個人傷。
強颱風巴威 (2020年)

**颱風巴威**（英語：**Typhoon Bavi**，國際編號：**2008**，聯合颱風警報中心：**WP092020**，菲律賓大氣地球物理和天文管理局：**Igme**）係2020年太平洋颱風季第8個被命名嘅風暴。「巴威」（）係越南提供嘅，係指喺河內市巴位縣嘅，佢嘅峰頂高度有1281米，嗰度有個國家公園。

## 防災嘅措施同埋影響
### 中國大陸
:國家氣象中心發佈最高嘅颱風預警信號：
國家氣象中心喺8月22號朝早10點發布颱風藍色預警信號。之後喺23號朝早10點改發颱風黃色預警信號。25號夜晚6點，中央氣象台改發颱風橙色預警信號。因為巴威接近，國家防總决定喺8月25號12點啟動防範颱風Ⅳ级應急響應。26號夜晚6點，中央氣象台發佈颱風紅色預警信號，喺2020年之後發佈嘅第一個颱風紅色預警。27號朝早10點，中央氣象台直接改發颱風藍色預警。
紫外災變

**紫外災變**（**ultraviolet catastrophe**）係喺 19 世紀尾同廿世紀初嘅一個物理學問題。當時嘅物理學家喺度研究黑體輻射，佢哋用古典物理學上嘅定律，發現用呢啲定律計出嚟嘅結果會預測黑體輻射嘅強度會隨住輻射頻率上升，最後趨向於無限大－但呢點同實際觀察得到嘅結果唔吻合，於是就產生咗個「物理學理論係咪有問題」嘅危機。呢個危機後嚟由量子力學理論解決。
量子引力

**量子引力**（**quantum gravity**）係一套物理學理論，主要研究用量子力學嘅原理描述萬有引力。
分析力學

**分析力學**（**analytical mechanics**），又有叫**理論力學**（**theoretical mechanics**），係物理學上嘅一套研究，旨在嘗試用同牛頓嗰套唔同嘅數學方式表達古典力學。
力偶

喺力學上，一個**力偶**（**couple**）係一個系統嘅力，而呢個系統內部嘅有一個非 0 嘅總體力臂，但總體嘅力係 0。即係話會令件物體轉動但位置不變。
最小作用量原則

**最小作用量原則**（**principle of least action**）係力學上嘅一條法則，可以用嚟搵出一個力學系統嘅運動方程。
角移

**角移**（）係力學上用嚟分析轉動嘅一個概念。一嚿轉動緊嘅物體嘅角移以角度計，指嚿物體轉咗幾多度。

## 參考
#基礎物理二B, 姚珩, 翰林出版, P.6, ISBN 978-986-123-889-0
角頻率

**角頻率**（；）係物理學上描述一嚿轉動緊嘅物體「轉得有幾快」嘅物理量。想像依家有一嚿物體，好似附圖噉沿住一條圓形嘅軌跡公轉。角頻率嘅定義上係指每單位時間嘅角位移，簡化噉講即係反映嚿物體每秒轉咗幾多角度。

角頻率呢個概念，分析圓周運動以至某啲波動現象嗰陣時都會用得著。

## 點樣計法

旋轉一個圈嘅弧度係 2\pi 咁多，而角頻率（\omega；單位係每秒弧度）可以用以下呢條式表達：

:\omega = \frac{2\pi}{T} = 2 \pi f = \frac{2 \pi r}{Tr} =\frac{v}{r}= \frac{ds}{dt} \cdot \frac{1}{r} = \frac{d\theta}{dt}
當中
*T 係週期（完整噉轉一個圈要幾耐時間），單位係秒；
*f 係頻率（一秒轉到幾多個圈），單位係 Hz；
*r 係旋轉軌跡嘅半徑，單位係米；
*v 係沿住條旋轉軌跡郁動嘅切線速率（tangential speed），單位係米每秒；
*s 係沿住條旋轉軌跡郁動嘅距離，單位係米；
*\theta 係角移，單位係弧度；
條式入邊嗰啲 d 簡化講係指「變率」噉嘅意思，例如 ds 係指「s 變化嘅率」。有關「變率」嘅概念，詳情可以睇吓數學分析同微積分方面嘅內容。

## 圓周運動

角頻率最直接嘅應用，就係攞嚟分析圓周運動（circular motion）。圓周運動係指一嚿物體沿住一條圓形嘅軌跡郁動，可以係好似下圖噉，講緊一嚿物體圍住另一嚿物體公轉：

喺呢種情況下，公轉緊嗰嚿物體嘅郁動—佢嘅公轉週期、公轉頻率、切線速率以及角移... 等，可以用頭先提到嘅式嚟分析。上述嘅分析方法，仲可以用嚟分析物體點樣自轉：研究者只係需要將個圓形想像成實心嘅，而圍住中心公轉嗰嚿物體，就可以想像成喺實心圓形表面嘅一粒質量。

## 正弦波相

想像依家有一股高低波（tranverse wave），呢股波動造成嘅擾動，令到一粒介質粒子喺度上下振盪（下圖）。

當呢粒粒子嘅振幅係 1。如果將呢粒粒子沿打戙嗰條軸郁嘅位移畫做圖，就會得出一幅正弦波（sinusoidal wave）嘅圖：

—用日常用語講，即係設咗「完全重複一次週期振盪」係「轉咗一個圈」噉。

## 睇埋
*角速度
*訊號取樣
*傅氏變換
*四維頻率

## 外拎
* 6.1 旋轉角度同角速度，**BC**ampus

## 引述
電荷密度

**電荷密度**（**charge density**）喺電磁學上係指每單位長度、表面或者容量有嘅電荷量。
電流密度

喺電磁學上，**電流密度**（**current density**）係指一個橫切面每單位時間通過嘅電荷量。
磁通量

喺物理學上，通過一個表面嘅**磁通量**（**magnetic flux**）係指同嗰個表面成垂直嘅磁場（magnetic field）嘅曲面積分（surface integral；簡單講大致上係嗰啲磁場嘅總和）。
雙分子親核取代反應

**雙分子親核取代反應，**係親核取代反應嘅其中一種，可以叫做**S<sub>N</sub>2反應**，其中S代表Substitution（取代），N代表Nucleophilic （親核），個2字代表渠嘅速率控制步驟關兩種分子事。渠喺無機化學入面叫交換機理。

## 機理
用溴乙烷同氫氧根離子嘅反應做例子：

由上邊圖片見到，氫氧根離子就係親核體，溴離子係離去基團。

親核體（OH-）於離去基團（溴）嘅背面進攻中間嘅碳，經過一個唔穩定嘅過渡態，好快之後溴離子離去，剩番乙醇。反應一次過完成，叫做協同反應。

### 整體

圖片入面嘅Nu-代表親核體，X、Y、Z分別代表本身連於碳上面嘅唔同基團，而L代表離去基團。可以見到親核體於離去基團的背面進攻碳原子，經過短暫同唔穩定嘅過渡態之後，離去基團離開，出一個新化合物。

由於親核體於離去基團嘅背面進攻，所以X、Y、Z三個基團就會反咗去另一邊，好似親核體將基團推咗去另一邊咁。因此，如果碳原子本身有手性，咁樣渠嘅立體化學就會掉轉，即是所謂嘅瓦爾登翻轉（構型翻轉）。

## 反應條件

### 溶劑
最好用極性非質子溶劑，咁樣就有利於離去基團嘅離開。而親核體又唔會同溶劑用氫鍵連住，俾溶劑阻住，進攻唔到碳原子。

### 位阻效應
位阻效應係雙分子親核取代反應嘅一大阻礙。如果中間嘅碳有好多基團（例如甲基），就會擋住親核體進攻嘅路綫，令速率大大降低。

### 離去基團嘅强弱
如果離去基團嘅鹼性越弱（共軛酸嘅酸性越強），咁樣渠嘅離去能力越強，越快走。

鹼性：（强鹼）氟>氯>溴>碘（弱鹼）

速率：（慢） 氟>氯>溴>碘（快）

## 同S<sub>N</sub>1嘅分別
S<sub>N</sub>1嘅速率控制步驟只關一種分子事，但係SN2嘅速率控制步驟關兩種分子事。

可以將SN1睇成離去基團自己走，親核體先攻擊碳（碳陽離子），而SN2係親核體迫走離去基團。

## 參考資料
月岡芳年

**月岡芳年**（），原名**吉岡米次郎**，後改叫**月岡米次郎**，係 19 世紀日本一個畫家，出名畫浮世繪。
太空望遠鏡

**太空望遠鏡**（**space telescope** / **space observatory**）係指喺外太空當中嘅大型望遠鏡，用嚟幫手觀察遙遠嘅天體。
漸近巨星分支

**漸近巨星分支**（**asymptotic giant branch**，**AGB**）係一粒低到中等質量恆星（0.6-10M⊙）生命階段嘅後期。喺呢段時期，粒恆星就快變紅巨星，會開始勁喪失質量，射出一大團氫氣。
同步輻射

**同步輻射**（**synchrotron radiation**）係一種電磁輻射，源於有速度嘅帶電荷粒子遭受同佢哋速度成垂直嘅加速度。佢同迴旋輻射（由迴旋加速器產生嘅輻射）類似，區別係同步輻射嘅電子速度更加高，更加接近光速。

## 同步輻射嘅功率
同步幅射嘅總功率可以咁表達：

:P=\frac{2}{3}\frac{e^2c}{\rho^2}\beta^4(\frac{E}{mc^2})^4

## 攷
天文學大成

《**天文學大成**》（**Almagest**）係古羅馬希臘裔學者托勒密（Ptolemy）喺西元 150 年寫嘅一本天文學著作。
星雲同星團總表

《**星雲同星團總表**》（**Catalogue of Nebulae and Clusters of Stars**）係 1786 年赫歇爾（William Herschel）同佢細妹卡羅琳·赫歇爾（Caroline Herschel）一齊出版嘅書，紀錄咗多嚿打前未受紀錄嘅星雲。
WR 102ka

**WR 102ka**，又叫**牡丹星雲恆星**或者**牡丹恆星**，係一粒位於人馬座嘅恆星，質量係 150 太陽質量。
紅蜘蛛星雲

**紅蜘蛛星雲**（**Red Spider Nebula**）係一嚿喺人馬座嘅行星狀星雲。

## 白矮星
紅蜘蛛星雲中心嘅白矮星會產生溫度10000 K嘅強烈恆星風，速度達到每秒300公里，產生振幅1千億公里高嘅震波。咁樣嘅恆星風會令星雲嘅形狀成為特別嘅蜘蛛形，並且會令到星雲擴張。

星雲𥚃面白矮星嘅表面溫度估計高過50萬K，超過太陽表面溫度嘅50倍，係而家已知表面溫度最高嘅恆星之一。
創生之柱

**創生之柱**（**Pillars of Creation**）係鷹星雲嘅其中一橛，係廿一世紀初世上最出名嘅星雲影像之一。
2020年美國參議院選舉

**2020年美國參議院選舉**喺2020年11月3號舉行，參議院33個兩組席位會喺定期選舉中進行改選。當選者將會喺2021年1月3號至到2027年1月3號任職六年。另外，仲會舉行兩次特別選舉：一次喺亞利桑那州舉行特別選舉（英文：2020 United States Senate special election in Arizona），以填補2018年麥堅逝世造成嘅空缺；另一次喺佐治亞州舉行特別選舉，取代返2019年底莊尼·艾薩克森辭職之後造成嘅空缺。

包括亞利桑那州同佐治亞州嘅特別選舉，共和黨將力爭捍衛23個席位，而民主黨只係需要捍衛12個席位。民主黨攞3個席位，喺參議院攞到多數席位。
數理生物學

**理論生物學**（），又或者叫**數理生物學**（），專門負責諗理論嘅生物學研究。理論生物學家會用數學模型嚟模擬生命現象。
實驗生物學

**實驗生物學**（）係指專門負責設計新穎嘅實驗嘅生物學研究。實驗生物學家追求嘅係嚟驗證理論生物學諗出嚟嘅理論。
## 睇埋
*生物學
*實驗
運算生物學

**運算生物學**（）係指用科學運算方法解決生物學問題嘅領域。

同（例如）運算物理學比起嚟，運算生物學比較傾向用個體為本模型（agent-based model），例如係進化論同生態學等領域上嘅研究都成日要分析一大柞個別噉做決策嘅個體（動物或者植物個體呀噉）之間嘅互動，以及係呢啲互動出嘅結果，而由於基因突變等嘅現象，生命呢家嘢本質上就實會有可能存在個體差異－因為噉，個體為本模型就啱嗮，例子可以睇吓對物競天擇（natural selection）等嘅現象嘅模擬。

雖然話生命現象傾向似個體為本模型，但運算生物學當中都有用到方程為本模型，例如洛卡-伏塔拉模型（Lotka-Volterra model）就係一個好出名嘅生物學方程為本模型。

## 睇吓
*物競天擇#運算模擬
*洛卡-伏塔拉模型
## 攷
種間關係

**種間關係**（；）係指生物群落當中各個物種之間所形成相互關係，簡單例子有「蜜蜂由各種開花植物嘅花嗰度採蜜（蜜蜂同開花植物之間），而雀鳥會捕食蜜蜂（各種雀鳥同蜜蜂之間）」。
生物電腦

**生物電腦**（）係指用由生物嗰度攞到嘅分子（例如係 DNA 同蛋白質）嚟做運算，達致儲起、提取同處理數據嘅效果。
生物分層

**生物分層**（）係生物學上嘅一個概念，指將生命想像成一種多層嘅現象－一個生態系統由若干個生物群落組成，而每個生物群落又由若干個種群（指一柞同種嘅生物個體）組成，每個種群又由若干隻生物組成，一隻生物由若干個器官組成... 如此類推，一路去到原子嘅層面。
內骨骼

**內骨骼**（**endoskeleton**）係指喺一隻動物身體內部（俾隻動物嘅皮膚同組織包住）嘅骨骼，可見於人類等脊椎動物。相對於昆蟲同第啲節肢動物有嘅外骨骼。
外骨骼

**外骨骼**（**exoskeleton**）係指由外面包住一隻動物嘅身體嘅骨骼，常見於昆蟲同第啲節肢動物。相對於人類等脊椎動物有嘅內骨骼。
複眼

**複眼**（）係節肢動物嘅視覺器官。一隻複眼由數以千計嘅小眼組成，每隻小眼都係一粒獨立嘅感光單位，獨自有自己嘅感光細胞。而隻動物最後感知到嘅會係呢啲複眼形成嘅結合影像。同一般嘅眼比起嚟，複眼解像度低，但望到嘅角度就好闊，而且能夠探測速度快嘅郁動。

## 睇埋
*昆蟲
盧渥

**盧渥**（），字**子章**，唐朝詩人，幽州范陽（今河北涿州）人。

盧渥赴舉嗰陣喺御溝側面搵到塊紅葉，上面題有一首詩：「水流何太急，深宮盡日閒，殷勤謝紅葉，好去到人間。」呢個據講就係「紅葉題詩」嘅典故。

## 紅葉題詩
《紅葉題詩》係唐朝文學入面一個出名嘅故仔。個故仔其中一個版本係噉嘅：

及後，於佑同韓氏嘅事廣為流傳。後世有唔少人形容呢個故仔係唐詩當中一個令人嚮往嘅愛情故事，而紅葉題詩嘅題材打後仲有出現喺粵曲等嘅文化產物嗰度。


File:WalkAmidMaples2.jpg|2005 年某日京都龍安寺一角；一男一女喺紅葉下漫步。


## 睇埋
*紅葉

## 攷
和歌

**和歌**係日本嘅一種詩歌形式，又叫**大和歌**或者**大和言葉**。同每句音數相同嘅漢人詩唔同，和歌每句係5音同7音相交錯。
象鼻蟲

**象鼻蟲**（）係一科甲蟲，出名頭嘅前方有個長嘅「鼻」。佢哋通常細隻，頂櫳得嗰 6 毫米長，而且食草。
有翅亞綱

**有翅亞綱**（**pterygota**；古希臘文：πτερυγωτός，pterugōtós，「有翼嘅」）係一個亞綱嘅昆蟲，包括有翼嘅昆蟲（例：蟬同蝴蝶），不過亦包括一啲曾經有翼、但後嚟進化到變成冇翼嘅昆蟲（例：蟻）。
無翅亞綱

**無翅亞綱**（**apterygota**，源自古希臘文：πτερυγωτός，pterugōtós，「有翼嘅」）係一個亞綱嘅昆蟲，包括咗一柞家陣冇翼而且進化史上亦冇翼嘅昆蟲。
纓尾目

**纓尾目**（*Zygentoma*）係一個目嘅昆蟲，有 550 個物種。特徵係尾部有三條好長嘅「尾」，呢啲尾好多時係感官。
古翅下綱

**古翅下綱**（**Palaeoptera**）係一個下網嘅古老昆蟲，特徵係有翼、但唔似得新翅下綱嘅昆蟲噉能夠將自己嘅翼摺起收埋喺腹部上面。出名嘅古翅下綱昆蟲有蜻蜓。
新翅下綱

**新翅下綱**（**Neoptera**）係一個下網嘅昆蟲，特徵係有翼而且能夠將自己嘅翼摺起收埋喺腹部上面（相對於古翅下綱）。出名嘅新翅下綱昆蟲有蜜蜂、蝴蝶同各種嘅甲蟲等。
複翅亞群

**新生翅亞群**（**Polyneoptera**），粵文又有叫**複翅亞群**，係昆蟲綱下嘅一個分類，包括新翅下綱嘅一柞物種。呢柞物種唔會經歷變態嘅過程（啱啱出世嘅），而佢哋嘅翼喺成長過程當中會向外生。
真變態總目

**真變態總目**（**Eumetabola**）係昆蟲綱下嘅一個籠統分類。屬呢個總目嘅昆蟲會進行變態嘅過程。
襀翅目

**襀翅目**，（**stonefly**；學名：*Plecoptera*），俗稱「**石蠅**」，係一個目嘅昆蟲，有大約 3,500 個物種。
紡足目

**紡足目**（**webspinner** / **footspinner**；學名：*Embioptera*）係一目住喺熱帶同亞熱帶地區嘅細隻昆蟲，有超過 400 個物種。外形上，多數紡足目物種身體長又有彈性，啲髀短，而且得公嘅有翼。

## 簡介

所有織網蟲嘅身體構造都非常相似，但佢哋嘅顏色同大細就會有啲唔同。大多數都係啡色或者黑色，有啲品種會帶粉紅或者紅色，身長由唔等。佢哋嘅身體結構完全為咗適應佢哋居住嘅絲質隧道同房間，係圓柱形、長形、窄身，而且非常柔軟。 頭部有突出嘅口器，包括用嚟咀嚼嘅大頜。複眼係腎形，冇單眼，而絲狀嘅觸角好長，可以有多達32個節。 觸角好柔軟，唔會纏住絲，翼有橫向摺痕，令雄性可以向前摺疊翼，令佢哋可以向後走而唔會令翼勾住絲。

胸部嘅第一節細小同窄，而第二同第三節就大同闊啲，特別係雄性，因為呢度包含飛行肌肉。所有雌性同若蟲都冇翼，而成年雄性就可以有翼或者冇翼，視乎品種。如果有翼，就會係兩對大細相約嘅翼：又長又窄，有相對簡單嘅脈絡。呢啲翼用基本嘅液壓運作；飛行前，翼入面嘅腔室（靜脈竇）會充滿血淋巴，令到佢哋夠硬可以用。降落時，呢啲腔室會收縮，翼就會變得柔軟，可以摺返上身。翼亦都可以向前摺上身，呢個特點加上佢嘅靈活性令佢可以喺狹窄嘅絲質走廊入面向前或者向後走，都唔會整損。

雌雄兩性嘅腳都係短而結實，前腳對嘅底部跗節增大，入面有絲腺；中後腳都有三個跗節，後股節增大以容納強壯嘅脛節壓肌，令佢哋可以快速向後移動。 正正係前跗節上面嘅絲腺令織網蟲與眾不同；呢個類群嘅其他特徵包括三節跗節、簡單而少橫脈嘅翼脈、前伸式（頭部有向前嘅口器），同埋冇單眼。

腹部有十節，最後一節有一對尾毛。呢啲尾毛由兩節組成，特別係雄性嘅長度會唔相稱，對觸覺非常敏感，令動物可以喺太窄而轉唔到身嘅走廊隧道入面向後行。 因為唔同物種嘅形態都好相似，所以好難分辨品種。因此，以前主要用嘅分類方法係仔細觀察雄性嘅特殊交配結構（不過而家有啲昆蟲學家同分類學家認為呢個方法提供嘅分類細節唔夠）。 雖然雄性成蟲從來唔食嘢，但佢哋都有同雌性相似嘅口器。呢啲口器係用嚟喺交配時抓實雌性。

## 疏示
準新翅類

**準新翅類**（*Paraneoptera*）係昆蟲綱下嘅一個單系群分類，包括咗蟬。呢柞物種嘅身體結構同複翅亞群嘅比起上嚟「簡化咗」，例如啲翼嘅節少咗等。
囓蟲

**囓蟲**（*Psocodea*）係準新翅類下嘅一個昆蟲分類，係由傳統分類嘅囓蟲目、裸尾目同食毛目三個目合併而成。包括咗蝨。
火索

**火索**係指電擊穿氣體而形成嘅條形發光電漿體，因形狀似索而得名。狹義嘅火索經常係指霅爧。
蠍蛉總目

**蠍蛉總目**（*Panorpida*）係預想中昆蟲綱內生翅類下嘅一個分類。包括咗蝴蝶同飛蛾。
石蛾

**石蛾**（**caddisfly**；學名：*Trichoptera*）係一個目嘅昆蟲，係飛蛾嘅近親，啲幼蟲住喺水入面，而啲成蟲興霸地盤。
捻翅目

**捻翅目**（**twisted-wing insects**；學名：*Strepsiptera*）係一個目嘅昆蟲，有大約 600 個物種，出名會寄生喺第啲昆蟲（包括蜜蜂同黃蜂等）身上，啲乸嘅多數會一世喺寄主體內生活，而啲公嘅會生翼、並且由寄主身上離開去搵乸交配。
內生翅類

**內生翅類**（**Endopterygota**）係新翅下綱下嘅一個昆蟲分類。內生翅類嘅昆蟲會經歷完全變態。
多食亞目

**多食亞目**（學名：*Polyphaga*）係甲蟲目下嘅一個分類。

## 名嘅緣起
多食亞目嘅學名「*polyphagein*」其實係源自於古希臘語嘅字根*poly*-（「多」）同埋*phagein*（「食」），意思係指呢個亞目嘅物種「以多種物品為食」。
鳳蝶總科

**鳳蝶總科**（學名：*Papilionoidea*）係蝴蝶上嘅一個總科級單一進化支，包括咗多數嘅蝴蝶品種。
單系群

**單系群**（**monophyly**），又叫單系類群，係生物分類學同進化論上嘅一個概念。如果話若干個物種成一個單系群，意思即係話佢哋冚唪唥都係源自一個共同祖先嘅。

## 睇埋
*並系群
*多系群
*演化支
*支序分類學
湯馬士珍

**湯馬士珍**（**Thomas Jane**，本名叫Thomas Elliott III，）係一名美國演員。佢最出名係拍過電影《》（1987年）、《》（1997年）、《》（1999年）、《》（2004年）、《》（2007年）、《》（2008年）、《1922》（2017年）同埋《鐵血戰士：血獸進化》（2018年）。電視劇方面，佢就飾演電視電影《》（2001年）嘅，重演過HBO嘅《》（2009年–2011年）同埋/嘅《太空無垠》（2015年–2019年）。
不屬於我的世界

《**不屬於我的世界**》係臺灣男歌手楊培安出嘅第六張錄音室唱碟。喺2015年12月4號正式發行。

## 簡介
呢張唱碟收錄11隻歌。

## 曲目

## 參考
維他命D

**維他命D**（**Vitamin D**）係種維他命，有助調節體內嘅鈣同磷含量。人類可以透過曬太陽，體內就會自動合成維他命D。食物嚟講，只有極少數（例如有豐富脂肪嘅魚類）含有大量嘅維他命D。呢啲營養素對保持骨骼、牙齒同肌肉健康非常重要。缺乏維他命D，可能會導致細路仔嘅骨骼變形，即係**[[佝僂病]]**（*rickets*）；而喺大人會引起**[[骨軟化症]]**（*osteomalacia*）。

## 參考資料
維他命E

**維他命E**（**Vitamin E**）係一組八種脂溶性維他命，包含四種生育酚同四種。佢有助維持皮膚同眼睛健康，並加強身體天然防禦系統（即免疫系統）對抗疾病同感染。大部分人只要保持多元同均衡飲食，就可以攝取足夠嘅維他命E。

## 參考資料
玫瑰玫瑰我愛你

《**玫瑰玫瑰我愛你**》，係隻國語歌，原名《玫瑰啊玫瑰》。由吳村作詞，陳歌辛（懷鈺）作曲，係電影《天涯歌女》嘅其中一個插曲。隻歌原唱係上海灘歌星姚莉。之後由潘迪華、甄妮、鳳飛飛、梅艷芳、王若琳等幾位歌手，同埋喺電視劇《東方之珠》、《一屋老友記》等內翻唱。

1951年4月6號，美國歌手翻唱，英文歌名係《Rose, Rose, I Love You》，有舞曲風格，喺美國好快爆紅，一度喺排行榜第三名。

## 演唱版本
除姚莉原唱之外，出名嘅演唱版本有 版本（1951年），Petula Clark 版本（1951年），潘迪華版本（1961年），鳳飛飛版本（1978年），甄妮版本（1979年），梅艷芳版本（1989年），Kim Anh（金英）版本（1990年），王若琳版本（2009年）。

## 參考
花兒為什麼這樣紅

《**花兒為什麼這樣紅**》，係1963年公映嘅影片《冰山上的來客》嘅插曲，由雷振邦根據塔吉克族民間歌曲《古力碧塔》改編而出嚟，填詞同作曲佚名。喺曲調上有新疆民歌風味，歌詞主題係講邊防戰士嘅愛情生活。1963年影片公映後，隻歌喺中國大陸地區嘅群眾入面流傳度幾高。相比《古力碧塔》，隻歌適當咁放慢咗速度，並根據歌詞句式嘅需要做咗改編創作。

## 影片插曲
《花兒為什麼這樣紅》喺影片《冰山上的來客》入面出現三次，係貫穿成個影片嘅背景音樂。第一次出現喺片頭，男主角回憶自己細個嘅辛酸經歷時演唱，為完整展示；第二次係喺辨別假古蘭丹姆時出現，第三次係男女主相遇時無意間唱起，係男女聲二重唱。喺片中、片尾都係用咗小段，用音樂渲染氣氛、烘托情緒，深化視覺效果，加強畫面感染力。

隻歌嘅配樂用咗都它爾、熱瓦甫、手鼓、小提琴等樂器，原始粗放，旋律悠揚，曲風質樸，營造出—種憂傷同浪漫嘅氣氛基調，有清晰嘅民族特色同地域色彩。

## 歌詞
資料嚟自MyMusic：

花兒為什麼這樣紅

為什麼這樣紅

哎紅得好像

紅得好像燃燒的火

它象徵著純潔的友誼和愛情

花兒為什麼這樣鮮

為什麼這樣鮮

哎鮮得使人

鮮得使人不忍離去

它是用了青春的血液來澆灌

哎鮮得使人

鮮得使人不忍離去

它是用了青春的血液來澆灌

花兒為什麼這樣紅

為什麼這樣紅

哎紅得好像

紅得好像燃燒的火

它象徵著純潔的友誼和愛情

花兒為什麼這樣鮮

為什麼這樣鮮

哎鮮得使人

鮮得使人不忍離去

它是用了青春的血液來澆灌

哎鮮得使人

鮮得使人不忍離去

它是用了青春的血液來澆灌

哎紅得好像

紅得好像燃燒的火

它象徵著純潔的友誼和愛情

## 參考
神經節

**神經節**（**ganglion**）係指喺周邊神經系統嘅一柞神經細胞細胞體。

## 睇埋
* 神經系統
* 神經元
* 神經節細胞層
* 關節囊腫

## 參考文獻
東方蜜蜂

（；學名：）係源自東亞同南亞嘅一個蜜蜂品種。自然分布範圍西至巴基斯坦、東至台灣同日本、東北至雙城子、西北至青海同甘肅、南至印度尼西亞同巴布亞新畿內亞，包括成個南亞、東南亞同東亞，近幾年更擴展到澳洲北部，日本某啲島嶼亦都有再引入計畫。

## 概論
東方蜜蜂遺傳上同西方蜜蜂（*Apis mellifera*）好接近。東方蜜蜂會食花粉、花蜜同蜜糖，外形特點係啲成蟲嘅身體黑色有黃間條，而行為上興喺一啲狹窄嘅窿窿罅罅地方起啲得一個細入口嘅竇（所以可以擺喺盒入面養），用意似乎在於防衛第啲竇嘅蜜蜂侵襲。

東亞地區（包括粵港澳在內）傳統養起蜜蜂上嚟都係興養東方蜜蜂嘅，不過由廿世紀開始，東方蜜蜂就有因為人類活動而傳咗去第啲地區，好似係澳洲噉。

## 睇埋
*蜜蜂
*西方蜜蜂

## 攷

## 拎
非洲化蜜蜂

**非洲化蜜蜂**（**Africanized honey bee**；學名：*Apis mellifera scutellata*）係西方蜜蜂嘅一個變種。
矮蜜蜂

**矮蜜蜂**（**dwart honeybee**；學名：*Apis florea*）係源自南亞同東南亞嘅一種細隻蜜蜂。
喜瑪拉雅巨型蜜蜂

**喜瑪拉雅巨型蜜蜂**（**giant honeybee**；學名：*Apis laboriosa*）係源自喜瑪拉雅山一帶嘅一種大隻蜜蜂，成蟲可以有成 3 厘米咁長。
巴爾頓期

**巴爾頓期**（**Bartonian period**）係中始新亞世嘅一個階段，起始同終止時間分別係41.2百萬年前同37.8百萬年前。
黑矮蜜蜂

**黑矮蜜蜂**（**black dwart honeybee**；學名：*Apis andreniformis*）係源自東南亞嘅一種細隻蜜蜂。
巨型蜜蜂

**巨型蜜蜂**（**giant honeybee**；學名：*Apis dorsata*）係源自南亞同東南亞嘅一種大隻蜜蜂。
古北界

**古北界**（**Palearctic realm**）係地球上嘅一個地區，係組成地球陸地表面嘅八個生物地理分佈區之一。
埃塞俄比亞界

**舊熱帶界**（**Afrotropical realm**），粵文又有叫**埃塞俄比亞界**（**Ethiopian Zone**），係一個面積達到2,210萬平方公里嘅動物地理分區。
精包

**精包**（**spermatophore**）係包含精蟲嘅構造，公嘅會將精包擺入乸嘅體內。呢種做法常見於節肢動物。
新熱帶界

**新熱帶界**（**Neotropical realm**）係地球上嘅一個地區，係組成地球陸地表面嘅八個生物地理分佈區之一。
寬紋黑脈綃蝶

**寬紋黑脈綃蝶**（*Greta oto*）係一種蝴蝶，特徵係其中一啲翼室冇鱗片，變咗透明。
標本

**生物標本**（），粵文又叫**生物樣本**，係指用咗特殊方法保存（令標本唔易腐爛）嘅生物樣本。

## 睇埋
*昆蟲搜集
*收藏
生物多型

（）係指一個物種有兩種或者以上嘅款；同個體差異唔同，多型性所涉及嘅型態差異比較大，大到望落似唔同品種，而且各個型態亦都穩定噉樣出現。
## 睇埋
*鷹鴿博弈，呢個概念可以攞嚟解釋點解人喺攻擊性上有個體差異。
*性格心理學
紅襟粉蝶

**紅襟粉蝶**（*Anthocharis cardamines*）係一種蝴蝶。


(MHNT) Anthocharis cardamines - Foret de Bouconne, France - male dorsal.jpg|*Anthocharis cardamines* ♂  
(MHNT) Anthocharis cardamines - Foret de Bouconne, France - male ventral.jpg|*Anthocharis cardamines* ♂  △
(MHNT) Anthocharis cardamines - Foret de Bouconne, France - female dorsal.jpg|*Anthocharis cardamines*  ♀ 
(MHNT) Anthocharis cardamines - Foret de Bouconne, France - female ventral.jpg|*Anthocharis cardamines* ♀ △
絹粉蝶

**絹粉蝶**（*Aporia crataegi*，**black-veined white**）係粉蝶科嘅一種蝴蝶。

(MHNT) Aporia crataegi- Foret de Soreze Tarn France - male dorsal.jpg|*Aporia crataegi* ♂  
(MHNT) Aporia crataegi- Foret de Soreze Tarn France - male ventral.jpg|*Aporia crataegi* ♂ △
(MHNT) Aporia crataegi- Prapic, Parc des Ecrins, Hautes-Alpes, France - female dorsal.jpg| *Aporia crataegi*  ♀ 	
(MHNT) Aporia crataegi- Prapic, Parc des Ecrins, Hautes-Alpes, France - female ventral.jpg| *Aporia crataegi*  ♀ △
歐洲粉蝶

**歐洲粉蝶**（*Pieris brassicae*）係一種蝴蝶，鱗翅目。

(MHNT) Pieris brassicae - Ste.Foy d'Aigrefeuille Haute-Garonne France - male dorsal.jpg|*Pieris brassicae* ♂ 
(MHNT) Pieris brassicae - Ste.Foy d'Aigrefeuille Haute Garonne France - male ventral.jpg|*Pieris brassicae* ♂  △
(MHNT) Pieris brassicae - Foret de Bouconne, France - female dorsal.jpg|*Pieris brassicae* ♀  
(MHNT) Pieris brassicae - Foret de Bouconne, France - female ventral.jpg|*Pieris brassicae*  ♀ △
傳粉

**傳粉**（**pollination**）係指由一樖植物公嘅部份將花粉傳去乸嘅部份嗰度嘅過程。呢個過程對於產生種子（植物嘅下一代）嚟講不可或缺。